АҚШ мулоқот йўлидан оғмоқчи эмас\n07 июл 2022, Тошкент вақти: 07:30\nАфғонистонда тинчлик ўрнатишни ўз устивор вазифаси қилиб белгилаган АҚШ янги маъмурияти¸ бу йўлда инсон ҳақларини эътиборсиз қолдираëтганликда айбланмоқда.\nОзодлик суҳбатлашган АҚШ расмийсига кўра¸ демократия ва инсон ҳақлари ночор ҳолда бўлган давлатларга ëндашув масаласида Обама маъмурияти мулоқот йўлини афзал билади.\nАҚШ Давлат котибининг демократия¸ инсон ҳуқуқлари ва меҳнат масалалари бўйича муовини ëрдамчиси Карен Стюарт куни-кеча Озодликнинг Брюсселдаги мухбири билан учрашиб¸ Обама ҳукуматининг авторитар режимлар билан муносабатларига оид саволларга жавоб берди.\nОзодлик: 4 июн куни Қоҳирадан туриб мусулмон дунëсига қилган мурожаатида президент Обама демократия ва инсон ҳуқуқлари масаласини ҳам тилга олди. Бу мурожаатдан сўнг АҚШ янги маъмуриятининг аввалги ҳукумат яқиндан ҳамкорлик қилиб келган нодемократик режимлар билан муносабати ўзгаришини кутишимиз мумкинми?\nСтюарт: Бу борада президент Обама ва янги маъмурият сизга биз бу муносабатларга мураккаб ва яхлит бир жараëн сифатида қараймиз¸ деган гапни айтиши мумкин. Биз ўз фундаментал ҳақ ва эркинликларини сўраëтган халқларни демократик ривожланиш йўлидан боришга ундаш ва бу йўлда уларни қувватлашда давом этамиз. Аммо инсон ҳуқуқлари масаласи бизнинг бошқа давлатлар билан муносабатимизни белгилайдиган ягона масала бўлади¸ деб айта олмайман.\nБизнинг инсон ҳуқуқларидан бошқа ҳам миллий манфаатларимиз бор ва биз давлатлар билан ўзаро муносабатларда ана шу манфаатларни ҳам инобатга оламиз.\nОзодлик: АҚШнинг нодемократик режимлар билан муносабатларида қандайдир шартлар бўлишини кутиш мумкинми?\nСтюарт: Мен¸ бу борада ҳамма учун бир хил шарт қўйилади¸ дея олмайман. Биз ҳар бир давлат билан алоҳида олинган муносабат ўрнатиш ва мулоқот билан ўзаро англашинувга келиш ҳамда фуқаролик жамиятини қувватлашнинг энг мақбул ëндашув эканига ишонамиз.\nОзодлик: Мусулмон дунëсидаги нодемократик жамиятларнинг ўзгариши учун¸ камида ўнлаб йиллар лозим. АҚШ нинг шунча кутишга вақти борми?\nСтюарт: Ҳа¸ бор. Қолаверса¸ мен бу ўзгариш учун сиз айтган каби бир неча ўн йил кераклигига кўп ҳам қўшилмайман. Аммо биз мусулмон жамиятларида яхши ўзгаришлар бўлиши учун танланган йўлдан оғишмай давом этаверамиз.\nОзодлик: Келинг энди¸ бевосита Обама маъмурияти томонидан ташқи сиëсатдаги энг устивор вазифа этиб белгиланган Афғонистондаги вазиятга ўтайлик. Шу пайтгача¸ АҚШ нинг Афғонистонда қандай демократик мақсадларни кўзлаëтгани ҳақда деярли гапирилмаяпти. Демократик мақсадлар террорчиликка қарши кураш соясида қолиб кетмадими?\nСтюарт: Мен хизмат қилаëтган демократия ва инсон ҳақлари бюроси нуқтаи назаридан¸ Афғонистонда эркин ва ҳалол сайловлар ўтказиш учун қулай муҳит яратиш¸ хотин-қизлар ва миллий озчилик муаммолари устида жиддий ишлаяпмиз. Мен Афғонистонда демократияга қизиқишнинг камайганига оид бирор ишорат кўрмаяпман. Айни пайтда¸ табиийки¸ биз мамлакатдаги хавфсизлик муаммоларини ҳал қилишга уринаяпмиз.\nОзодлик: АҚШ Афғонистонда нодемократик¸ аммо барқарорлик ўрнатиши мумкин тузумни ечим ўлароқ қабул қилиши мумкинми?\nСтюарт: Йўқ¸ бизнинг мақсадимиз демократик Афғонистон барпо қилиш. Мақсадимиз¸ фундаментал инсон ҳуқуқларини ҳурмат қилувчи хавфсиз¸ барқарор ва демократик Афғонистондир.\nОзодлик: Афғонистонда тинчлик ва барқарорлик ўрнатиш жараëнида Марказий Осиë давлатлари кўп жиҳатдан муҳимдир. Сизнинг бюронгиз¸ бу бешала давлат борасида бирор аниқ ишни амалга ошираяптими?\nСтюарт: Ҳа¸ биз бу беш мамлакатда ҳам фуқаролик жамиятини қўллашга қаратилган дастурларни амалга ошираяпмиз. Биз¸ бу минтақада¸ айниқса матбуот эркинлиги ва хотин-қизлар ҳақлари борасида илгари силжиш бўлишини истаймиз. Минтақадаги болалар меҳнатини эксплуатация қилишнинг энг ëмон кўринишларига қарши курашга қаратилган лойиҳаларимиз ҳам бор. Айни пайтда¸ диний эркинлик ва динлараро тоқатлиликни рағбатлантиришга қаратилган дастурлар устида ҳам ишлаяпмиз. Ана шулар¸ Марказий Осиë учун муҳим муаммолардир.


Миллиардер Блумберг сайловолди ташвиқотлар учун $1 млрд сарфлашга тайёр — Sof.uz\nЖАҲОН 30,604,657 22,256,794 954,139\nМиллиардер Блумберг сайловолди ташвиқотлар учун $1 млрд сарфлашга тайёр\n13.01 17:54 250 Жаҳон\nМайкл Блумберг, Фото: ostrovrusa\nМиллиардер Майкл Блумберг ўзи ёки Демократик партиядан бўлган амалдаги президент Доналд Трампнинг ҳар қандай рақибининг президентлик сайлов компанияси учун $1 млрд сарфлашга тайёр, деб ёзмоқда New York Times.\nГазетанинг қайд этишича, гап демократик партияни ҳокимият тепасига чиқиши учун амалга ошириладиган кенг миқёсли сайловолди кампанияси ҳақида бормоқда.\nБлумберг аллақачон сиёсий рекламалар ва уларни ташкиллаштирадиган юзлаб кишиларни ишга ёллашда $200 миллион харжлаган. Таққослаш учун: бу пул Барак Обаманинг 2012 йилги бутун сайловолди ташвиқотлари учун сарфлаган пул миқдорига тенг.\nАгар Блумберг Демократлар партиясидан номзод бўла олмаса, пуллар Трампнинг қолган рақиблари — Берни Сандерс ёки Элизабет Уорреннинг компаниясига сарфланади.\nNYT’нинг ёзишича, Блумбергнинг имкониятлари унчалик катта эмас. Газетанинг кундалик сўровномаларида уни 5% америкаликлар қўллаб – қувватлайди.\nБлумберг ким ўзи?\nАмериканинг машҳур нашри Bloomberg’нинг асосчиси ва бош директори.\nForbes ҳисоб-китобларига кўра бойлиги $58 млрд.\n2002-2013 йилларда Нью-Йорк шаҳри ҳокими (мэри) лавозимида фаолият кўрсатган.\n2019 йил 24 ноябрда президентлик сайловида номзоди қўйилишини маълум қилган эди.\nсайлов АҚШ Блумберг\n17.09 14:45 1664\n17.09 11:01 1594\n15.09 11:32 195 Технология\n15.09 10:02 489


"Насаф" - "Бунёдкор" учрашуви таҳлили. Алишер Никимбаев талқинида (видео) » Ўзбекистон янгиликлари – Zamin.uz\n, 20 2019, 00:14\n"Насаф" - "Бунёдкор" учрашуви таҳлили. Алишер Никимбаев талқинида (видео)\n14 авг, 22:05 747 Спорт\nБугун SPORTS.uz сайтида Қатарда фаолият юритаётган ҳамюртимиз, кўпчилик яхши танийдиган мутахассис Алишер Никимбаев билан Суперлигада турнинг марказий ўйини таҳлил қилинди.\nБиринчи голгача бир томонлама устунликни кўриш мумкин, яъни майдон эгаларининг. “Бунёдкор” рақибнинг юқори прессингига қаршилик йўқ эди. Аммо танаффусдан сўнг ўйин 180 градусга ўзгарди. “Бунёдкор”нинг кўпгина футболчиси “Насаф” дарвозаси яқинида ўйнади. Ўшанда ҳисобни тенглаштиришлари мумкин эди. Бироқ 52-дақиқада марказий ярим ҳимоячи пас бераётганда хатога йўл қўйган ва рақиб қарши ҳужумда иккинчи голни урган.\nБу ўйин тақдирини деярли ҳал қилди. Шундан сўнг “аждарлар” ҳимояга тўлиқ ўтиб олишди. Пойтахтликлар эса қолган вақтни ҳужумда ўтказган бўлишса ҳам бир марта дарвозани ишғол этишди холос. Вадим Абрамов шогирдларида голгача камида иккита яхши вазият бор эди. Аммо улардан фойдалана олишмади.\n“Бунёдкор” балки голларни эртароқ урганда мезбонларга қийинроқ бўлиши мумкин эди. “Қалдирғочлар” беллашув охирида ҳисобни қисқартиришди. Бироқ иккинчи голга вақт кам эди ва сўнгги дақиқада марказий ҳимоячи тўпни шеригига узатаётганда хатога йўл қўйди. Натижада, “Насаф” вакили якками-якка ҳолатдан дарвозани ишғол қилди.\n«Насаф» – «Бунёдкор» учрашувига чипталар бугундан сотувга чиқарилади 26 май, 17:02


Бобур Зокиров – тошкентлик ёш тадбиркор. 2010 йилда у амакиси билан ўз ишини бошлашга қарор қилди ва глобуслар ишлаб чиқара бошлади. Сўнг соҳа қамровини кенгайтириб, канцелярия маҳсулотлари ва болалар китоби ишлаб чиқаришга ўтишди. У қуёш панеллари билан ҳам шуғулланган. Бугунги кунда Бобур «Ўзавтосаноат» АК инновацион компаниясини бошқариш билан бир қаторда, яна бир нечта лойиҳаларни олиб боради. У буларнинг барчасига қандай улгуради, деган ҳақли савол туғилади. Яна у саёҳат қилишга ҳам вақт топади! Бугун у бизларга Жануби-Шарқий Осий бўйлаб қилган саёҳати ва дунёнинг энг қиммат шаҳрида қандай қилиб тежаб қолиш мумкинлиги ҳақида сўзлаб беради.\nБиз рафиқам билан узоқ ўлкалардан бирида дам олишга қарор қилдик. Даставвал Европа ҳақида ўйладик: бироқ сайёҳлик фирмаларидан бирининг вакиллари тушунтирганидек, виза олиш билан боғлиқ муаммолар пайдо бўлиши ва дам олиш ноаниқ муддатга қолдирилиши мумкин эди. Шунда биз эътиборимизни Жануби-Шарқий Осиёга қаратдик.\nЎтириб йўналишни режалаштирдик: Куала-Лумпур – Лангкави ороли – Сингапур. Самолётга чипталарни ўзим сотиб олдим. Бу Сизга тежаб қолишга ёрдам берувчи биринчи банд. Агар молиявий имкониятингиз чегараланган бўлса ёки пулингизни бошқа нарсага ишлатмоқчи бўлсангиз, Air Asia авиакомпаниясини танланг. Мисол учун, «Куала-Лумпур – Лангкави» рейсига иккита чипта Сизга $100 га тушади. Оролдан Сингапурга халқаро авиапарвоз учун бор-йўғи $200 (икки киши учун) тўлайсиз.\nБиз 5 кун давомида Куала-Лумпурда бўлдик. Телефонимизга Google maps ни юклаб олдик ва кўп пиёда юрдик. Бизга Куала-Лумпур қандай маромда яшаши қизиқ эди. Борганимизда $10 га маҳаллий U-mobile сим-картасини харид қилдик ва доим алоқада бўлдик. Айтганча, Интернет-пакетли маҳаллий сим-карта – тежаш ва доим алоқада қолишнинг яна бир яхши усули.\nАгар Сиз Куала-Лумпурда транспортдан тежаб қолишни хоҳласангиз, меҳмонхонага сал кўпроқ харажат қилишингиз ва уни марказдан танлашингиз керак бўлади. Биз Петронас минораларидан унча узоқ бўлмаган Summer Suit Residence меҳмонхонасида яшадик, у ерда ҳамма нарса – бассейн, спорт зали, қаҳвахона, ресторанлар бор эди. Бироқ биз меҳмонхонага эмас, шаҳарга келган эдик, шу боисдан хонамизга фақат тунаш учун борардик. Марказда яшаш жуда қулай, сабаби Куала-Лумпурда ҳамма асосий диққатга сазовор жойлар бир-бирига яқин жойлашган. Бунда пиёда юриш ва таксига ортиқча пул сарфламаслик мумкин.\nАйтганча, такси ҳақида. Дастлабки уч кун биз Куала-Лумпурни айландик, кейин эса Genting Highlands га йўл олдик. Бу денгиз сатҳидан 1700 метр баландликда жойлашган, Малайзия пойтахтидан 40 километр узоқликдаги ноёб жой.\nБиз у ерга таксида бордик. Пулингизни тежаб қолишга ёрдам берувчи Grab Taxi иловасини тавсия қиламан. Ўз тажрибамдан амин бўлдимки, Малайзиядаги таксичилар – ажойиб психологлар экан, чунки Сизнинг сайёҳ эканлигингизни билишлари заҳоти дарҳол нархни кўтаришади. Grab Taxi да Куала-Лумпурдан Genting Highlands гача биз 100 рингит, яъни 200 минг сўм тўладик. Маҳаллий ҳисоб-китобларга кўра, бу арзон, боиси шаҳар ичида ҳам такси қиммат туради.\nGenting Highlands да казино ва кўплаб дўконлар бор. Биз мана арқонли йўлда учдик (киши бошига 24 рингит ёки 24 минг сўм). Куала-Лумпурда нафақат пулли кўнгилочар томошаларга бориш, балки шунчаки Чайнатаун ёки ҳинд кварталида сайр қилиш мумкин. Мана бизнинг бир нечта суратимиз.\nМалайзияда нисбатан арзонга овқатланиш мумкин. Маҳаллий таомлар бизга у қадар ёқмаганлиги сабабли биз асосан McDonald’s ва KFC да овқатландик. Тўйимли тушлик бир киши учун Сизга тахминан 20 000 сўмга тушади.\nЛангкави ороли ҳақида кўп гапирмайман: бу жуда хотиржамликда кечувчи пляжли ҳордиқ. Биз Ҳинд океанида чўмилдик, тобландик ва сокинликдан баҳра олдик. Бу ердаги меҳмонхоналар ажойиб, ходимлар хайрихоҳ ва саводли, нонушталар эса тўйимли ва ширин.\nПарашютда учишни маслаҳат бераман. Парвоз бор-йўғи 15 дақиқа давом этади ва бундай ҳаводаги саёҳат тахминан 200 000 сўм туради, бироқ олинажак таассуротлар бутун умрга ёдда қолади.\nМенга ҳаммасидан кўпроқ дайвинг – сув тубига 10 метр чуқурликка тушиш ёқди. Биз билан Pulau Payar номли бошқа оролга паромда 100 га яқин киши борди, бироқ уч кишигина денгиз тубига тушишга журъат эта олди. Шулардан бири мен.\nСингапур, албатта, жуда қиммат шаҳар. У ердаги меҳмонхоналар жуда ҳам қиммат ва ҳатто Малайзиядаги 4 ёки 5 юлдузли меҳмонхона Сингапурдаги 3 юлдузли меҳмонхонадан икки баравар арзон. Одди Coca-cola $ 3,5 туради, жамоат транспортида юриш – $ 1,5 дан $ 3 гача. Такси – $15 дан $ 20 гача.\nБироқ дунёдаги энг қиммат шаҳарда ҳам бепул машғулот ва кўнгилочар нарсалар топиш мумкин. Мисол учун, Marina Bay марказий районида сайр қилиш, боғларга кириш, кечки соат 8 ва 9 да тунги фавворалар шоусини томоша қилиш.\nСингапурдаги Singapore Flyer кўриш чамбарагига чипта $25 туради, бироқ у ердан ажойиб манзарани томоша қилиш мумкин!\nКечки соат 10 дан сўнг Сингапур сукунатга кетади, дўкон ва жамоат транспорти ишламайди.\nАйтганча, йўл кира харажатларини тежаш ҳақида. Tourist pass сайёҳлик карталарини харид қилишни маслаҳат бераман, бу жуда қулай. Натижада Сингапурдаги уч кунимиз мобайнида бир кишига йўл кира учун бор-йўғи $ 20 сарфладик.\nСингапурга бориб Сентозада бўлмаслик мумкин эмас. Бу ахир бутун бошли кўнгилочар парклар оролику! Албатта, барчасини кўришга улгурмадик (у ерда соат 11:00 дан 18:00 гача бўлганимизга қарамай). Бизга, айниқса, Universal Studios Singapore ёқди. Киришда киши бошига $ 70 тўласангиз кифоя, барча аттракционларда бемалол учишингиз мумкин. Тўғриси, кетгимиз ҳам келмай қолди!\nУшбу мақоламда Сизларга нима демоқчиман? Биринчидан, саёҳат қилинг, чунки саёҳат – бу ўз устида ишлаш ва камолотга эришиш. Иккинчидан, саёҳат қилиш учун миллионлаб доллар ишлаб топиш шарт эмас ва агар маблағингиз чегараланган бўлса, тежамлироқ вариантларни топишингиз мумкин! Асосийси – Сизнинг хоҳиш-истагингиз: саёҳат қилиш, янги нарсаларни ўрганиш, ҳаётдан завқланиш ва ишингиз учун янги илҳом олиш!\nМақола муаллифи: Бобур Зокиров\nАссалому -алайкум ! Бобуржон укам сизнинг саёҳат таассуротларингиз учун катта раҳмат! Аллоҳ сиздан рози бўлсин!\nЭртакнамо Балида таътил\nUZS 7,384,000 дан


“Толибон” аёлларга қай ҳолатда ўқиш ва ишлаш имкониятини бериши маълум бўлди | Qalampir.uz\nОлам\t04 Сентябрь 15:41 8906\nАфғонистонда ҳижобли аёллар ўқиш ва ишлаш имкониятига эга бўлади. Бу ҳақда “Толибон” ҳаракати Матбуот котиби Суҳайл Шоҳин маълум қилди.\nШоҳинга кўра, АҚШ мамлакат маданиятини ўзгартиришга уринмаслиги керак.\n“Аёлларнинг ҳуқуқлари ҳурмат қилинади. Уларда таълим ёки иш билан боғлиқ муаммолар бўлмайди. Лекин биз (Афғонистон ва АҚШ — таҳр.) бир-биримизнинг маданиятимизни ўзгартиришга уринмаслигимиз керак. Сизнинг сўзларингизга кўра, ҳижобсиз аёллар таълим олишлари керак — бу маданиятни ўзгартиришга уриниш. Бу сизнинг маданиятингизда рухсат берилган. Бизнинг маданиятимизда улар (аёллар — таҳр.) ҳижоб кийган ҳолда таълим олиши, ишлаши мумкин”, деган Шоҳин.\nБундан аввал “Толибон” ҳаракатининг юқори мартабали вакили Воҳидулла Ҳошимий аёллар учун мажбурий кийиниш масаласини ислом илоҳиётчилари кенгаши ҳал қилишини айтганди.\n“Толибон” вакили Забиҳулла Мужоҳиднинг айтишича, Афғонистоннинг янги ҳукуматида аёл вазирлар бўлмайди. Бундай баёнотлар фонида фаол аёллар Қобул ва Ҳиротда ўз ҳуқуқларини ҳурмат қилишни ва Афғонистон ҳукуматида иштирок этишни талаб қилиб намойиш ўтказганди.\n25 Сентябрь 09:33 30088\n25 Сентябрь 16:47 28595\n26 Сентябрь 18:14 28333\n27 Сентябрь 14:01 26826


ЎзА - Қувасойда янги қўшма корхона очилди\n12.02.2019 13:29:17 Чоп этиш версияси\nҚувасойда янги қўшма корхона очилди\nФарғона вилоятининг Қувасой шаҳрида “Running busines trans invest” масъулияти чекланган жамияти шаклидаги Ўзбекистон – Туркия қўшма корхонаси иш бошлади.\nМамлакатимизда инвестиция муҳити яхшилангани натижасида иқтисодиёт тармоқлари ва ҳудудларга тўғридан-тўғри сармоялар фаол кириб келмоқда. Фаол инвестициялар ва ижтимоий ривожланиш йилида бу борадаги ишларнинг кўлами янада кенгайиб, кўплаб хорижий давлатлар билан ҳамкорликда янги лойиҳалар амалга оширилмоқда. Хусусан, Қувасой шаҳридаги собиқ “Қувасой чинниси” акциядорлик жамиятининг фойдаланилмай турган, қаровсиз ёки самарасиз ишлаб турган бинолари негизида кичик саноат зонаси ташкил этилди.\nБугунги кунда мазкур ҳудудда кичик бизнес ва хусусий тадбиркорлик фаолиятини қўллаб-қувватлаш, ички ва ташқи бозорларда рақобатбардош, экспортбоп маҳсулотлар ишлаб чиқаришга шароит яратиш, ишлаб чиқаришга замонавий технологияларни жорий этиш, шу орқали янги иш ўринлари яратишга алоҳида эътибор қаратилаётир. Хусусан, жорий йилда 38 миллион долларлик тўғридан-тўғри хорижий инвестиция жалб этилган ҳолда 5 та йирик лойиҳа ишга тушади. Янги иш бошлаган қўшма корхона ҳам ана шулардан биридир.\n“Running busines trans invest” қўшма корхонаси томонидан кичик саноат зонаси ҳудудида умумий қиймати 2,1 миллион АҚШ доллари миқдорида лойиҳа амалга оширилмоқда.\n– Лойиҳанинг биринчи босқичи ишга тушиши натижасида 300 та янги иш ўрни яратилди, – дейди қўшма корхона директори Ҳусниддин Отабоев. – Айни кунларда бу ерда эллик турдан ортиқ трикотаж маҳсулотлари ишлаб чиқарилмоқда. Маҳсулотларнинг асосий қисми экспорт қилинади.


ЎзА - Профилактика куни барчани огоҳликка чорламоқда\nПрофилактика куни барчани огоҳликка чорламоқда\n10.03.2017 12:30 Чоп этиш версияси\nИнтернет тармоғида пайдо бўлган «Кўк кит» ўйини аслида оддий ўйинмас, балки ҳали оқ ва қоранинг фарқини яхши билмайдиган ўсмирларни ажал комига етаклаётган жарликдир. Айрим мамлакатларда бу хавфли ўйин қурбонига айланганлар бор.\nХўш, биз бу хавфдан қанчалик огоҳмиз? Сизу бизнинг фарзандимиз шу ўйин домига тушмаслигига кафолат борми? Бунинг учун ўғил ва қизларимиз нима билан машғул эканига кўпроқ қизиқишимиз, фарзандимизда турли зарарли одат ёки қизиқишлар пайдо бўлмаганига ишонч ҳосил қилишимиз керак.\nПрофилактика кунида пойтахтимизнинг Яккасарой туманидаги 135-умумтаълим мактабида ўтказилган «Давомат» тадбирида ўқувчиларнинг нафақат дарсларга қатнашиши, балки уларнинг одоб-ахлоқ қоидаларига қанчалик риоя этаётгани ҳам эътибордан четда қолмади. Бир қарашда ҳаммаси рисоладагидек. Синфхоналар мактаб либоси ўзига ярашган, кўзлари чақнаган ўғил-қизларга тўла.\nМактабнинг бир синфига кирганда туман ички ишлар бошқармаси ходимлари ўқувчиларнинг билакларини текшириб кўришга қарор қилди. Кутилмаган ҳолат рўй берди: икки ўқувчининг билакларида ўткир буюм билан кесиб чизилган балиқнинг расми борлиги аниқланди.\nУшбу ҳолат юзасидан ўтказилган суриштирув давомида ушбу ўқувчилар интернет тармоғида “Кўк кит” номи билан тарқалган ўйиннинг видеоролигини кўриб, билакларига китнинг суратини чизганликлари маълум бўлди. Ўқувчиларнинг ота-оналари бундан мутлақо бехабар экан. Аянчли ҳодиса қандай оқибатга олиб бориши нафақат ўқувчилар, балки ота-оналарига чуқур тушунтирилди.\nБу ҳолат аниқланмай қолиши, шу ўқувчилар ажал домидан ортга қайта олмаслиги ҳам мумкин эди. Яхшиямки, профилактика куни муносабати билан мактабларда, ўқувчилар ўртасида илдиз отаётган айрим иллатлар аниқланиб, уларни бартараф этишга имконият туғилмоқда. Президентимиз Шавкат Мирзиёев ташаббуси билан пайшанба – профилактика куни сифатида белгиланганидан кўзланган мақсад ҳам шу аслида.\nНавбатдаги профилактика кунида Яккасарой туманидаги интернет клублар, уларга кимлар ташриф буюраётгани ва нималар билан машғуллиги билан қизиқдик. Бобур кўчасидаги уйда жойлашган компьютерхонадамиз. Ним қоронғу хонада йигирматадан кўпроқ компьютер бўлиб, уларнинг ҳар бирида турли ёшдаги йигитлар турфа ўйинлар билан машғул. Қизиқ, соат энди 11 дан ошган бўлса, булар бу вақтда ё ишда, ё ўқишда бўлиши керак эмасми?\nУларнинг айримларини суҳбатга тортамиз. Ўзини Ботир (исмлар ўзгартирилган), деб таништирган ўсмир коллеж талабаси экан. Дарс вақтида бу ерда нима қилаётганини сўраганимизда, у ҳозир дарс йўқлигини, амалиёт вақти эканини айтди. Коллежнинг қайси йўналишида таҳсил олиши билан қизиққанимизда, у елка қисиб қўйди. Амалиётни қаерда ўташи кераклигини сўраганимизда, у ҳарқалай «Сергелида», деб жавоб берди. Унинг гуруҳдошидан ҳам худди шундай жавоб олдик.\nТумандаги яна бир неча интернет-кафеларга бош суқдик. Барчасида болалар, ўсмирлар. Аянчлиси, уларнинг кўпчилиги интернетдан илм ёки бирор фойдали маълумот эмас, ўйин ўйнаш мақсадида фойдаланаётгани аён бўлди. Ҳали дарс вақти тугамаган бўлса-да, туман ички ишлар бошқармасининг жамоат тартибини сақлаш ва пост-патруль хизматининг автобуси ўқувчиларга тўлай, деб қолди.\nУларга қараб беихтиёр ота-оналарнинг, ўқитувчиларнинг кўзи қаерда, деб ўйлайди киши. Аслида улар тарбиядек нозик ва масъулиятли масалани бир-бирига копток мисол отаётганга ўхшайди.\nБўлмаса ҳали вояга етмаган ўсмирларнинг мобиль телефонларида беҳаё видеолар учрармиди? Лицей ўқувчиси Ҳамиднинг телефонида йигирмата беҳаё мазмундаги видеоролик борлиги туман ички ишлар бошқармаси ходимлари томонидан аниқланган.\nБундай нохуш ҳолатлар, афсуски, таълим муассасаларида учраб турибди. Энг ёмони, ана шундай иллатлар ҳали онгу тафаккури тўла шаклланмаган, ҳамма нарсага қизиқиши баланд фарзандларимизни ўз таъсирига янада кўпроқ тортиши ҳеч гап эмас. Шунинг учун фарзанд тарбиясига ота-оналар жиддий муносабатда бўлиши зарур. Профилактика кунларида аниқланаётган юқоридаги ҳолатлар ҳар биримизни огоҳликка чорлайди.\nПрофилактика кунида Яккасарой туманининг айрим маҳаллаларида нотинч оилалар вакиллари билан суҳбатлар олиб борилган бўлса, баъзи маҳаллаларда сайёр суд мажлислари ташкил этилди. Қўриқлаш, ёнғин хавфсизлиги, йўл ҳаракати қоидалари билан боғлиқ профилактик тадбирлар ҳам ўтказилди.\nТошкент шаҳар Ички ишлар бош бошқармасида профилактика куни муносабати билан ўтказилган брифингда ўтган бир ҳафта давомида ўттиздан ортиқ жиноят фош этилгани ва қидирувда бўлган 45 нафар шахс ушлангани маълум қилинди.


Агар ПСЖ ёзда жиддий ўзгаришларга қўл урмаса, Вератти жамоадан кетади\n15 апрель, 2017, 23:25\nФранциянинг ПСЖ клуби ярим ҳимоячиси Марко Вератти бошқа жамоа сафига ўтиб кетишни режалаштирмоқда. Бу ҳақда Talksport нашри хабар бермоқда.\nЮқоридаги манбаанинг маълум қилишича италиялик футболчи парижликларнинг Чемпионлар лигасидаги муваффақиятсизликларидан сўнг шу қарорга келган. Агар, ПСЖ мавсумлар оралиғида жиддий ўзгаришларни амалга оширмаса, у ҳолда Вератти ўз фикридан қайтмайди.\nМаълумот учун, Вераттининг ПСЖ билан амалдаги шартномаси 2021 йилга қадар имзоланган. Унинг хизматларига эса "Бавария", "Манчестер Юнайтед", "Челси" ва "Ювентус" каби жамоалар жиддий қизиқиш билдиришмоқда.


А Про-лига иштирокчилари номи маълум\nЎзбек футболи ЎзПФЛ фаолиятига доир Про лига\nПрофессионал футбол лигаси А ва B Про-лигаларида тўп сурадиган жамоаларни саралаб олаётгани ҳақида хабар берилган эди.\nДаставвал қайд этилганидек, “Машъал”, “Хоразм”, “Нефтчи”, “Истиқлол” ва “Шўртан” клублари А Про-лигада иштирок этиш масаласида жиддий иш олиб боришаётган эди. BПро-лигасида иштирок этишни истаётган жамоалар сони эса анча кўпроқ эди.\nАллегри танқидчиларга: Мен яна нима қилишим керак? 14.03.2019\n«Ливерпуль» «Альянц Арена»да «Бавария»га имкон қолдирмади ва чорак финалга йўл олди 14.03.2019\n«Барселона» ўзида «Лион»га бешта гол урди 14.03.2019\n«Барселона» – «Лион»: Таркиблар! 14.03.2019\n«Бавария» – «Ливерпуль»: Таркиблар! 13.03.2019\nНеймар ҳакамни ҳақорат қилгани учун жазоланиши мумкин 13.03.2019\nГарет Саутгейт: Рэшфорд дунёнинг энг кучли футболчиси бўлмоқчи 13.03.2019\n«Реал» собиқ президенти: Жамоа етакчилари Моуриньюнинг қайтишига қарши чиққанлар 13.03.2019\nОЧЛ. «Шанхай СИПГ» сафарда мағлубиятга учради ва бошқа натижалар 13.03.2019


Ўзбекистонлик Жамшид Нажмиддинов профессионал рингда жаҳон чемпионлигини қўлга киритди\n17:30 / 01.01.2018\n31 декабрь куни ўзбекистонлик чарм қўлқоп устаси Жамшид Нажмиддинов профессионал бокснинг ярим-ўрта вазн тоифасида жаҳон чемпионлигини қўлга киритди.\nЖамшид Нажмиддинов Қозоғистоннинг Олмаота шаҳрида WFA (World Fighting Assotiation) камари учун индонезиялик Херо Титога қарши рингга кўтарилди. Жанг давомида рақибидан устун эканини исботлай олган Жамшид Нажмиддинов, якунда ўз вазн тоифасида жаҳон чемпионига айланди.\n«Оламспорт» нашри маълумотига кўра, Боксчи профессионал рингда ҳозирга қадар 17та жанг ўтказган бўлиб, уларнинг 16тасида рақибларини мағлуб этишга муваффақ бўлган. Ўз фаолиятидаги ягона мағлубиятни ўзбекистонлик спортчи ўтган йилнинг 16 сентябрь кунида Украина пойтахти Киевда қабул қилиб олганди. Ҳакамлар ўшанда WBC чемпиони Виктор Постолни ғолиб деб эълон қилишганди.\nБокс кечасининг биринчи жанги эрта якунланди\n20:47 / 05.05.2018\nСанжар Раҳмонов профессионал рингдаги олтинчи ғалабасини қўлга киритди\n20:06 / 09.10.2016


19:28 / 20.10.2015\nIntel компанияси ходимлари янги авлод iPhone смартфонлари учун Qualcomm компанияси LTE-модемининг муқобили устида иш олиб бормоқдалар.\nIntel янги LTE Cat. 10’ни қўллаб-қувватловчи янги XMM 7360 чип-модемини ишлаб чиқмоқда. Бу чип-модем маълумотларни 450 Мбит/сония тезлик билан юклаб олишни таъминлашга қодир. Манбанинг маълум қилишича, ушбу чип-модем устида Intel’нинг минглаб ходимлари иш олиб бормоқда. Apple ва Intel ўртасида битим агар Intel чипнинг эълон қилинган кўрсаткичларига эриша олсагина тузилади.\nМанбанинг хабар беришича, Apple ўзида A сериясидаги процессор ва LTE-модемни сақловчи “чипда тизим” (system-on-a-chip, SoC) яратилишига қизиқиш билдирмоқда. Янги авлод iPhone 6s смартфонида датчиклардан олинган маълумотларни қайта ишлаш учун мўлжалланган M9 cопроцессори A9 процессорига ўрнатилган. Шу тариқа, агар Apple компанияси Intel’нинг LTE-модемидан фойдалана олса, келгусида Intel компанияси Apple қурилмалари учун процессорлар ишлаб чиқариш билан шуғулланиши мумкин.


Шукрулло: «Мақтовлар тизимига тушиб қолмаслик керак»...\n16.11.2018 10:57 0 1588\nЎзА «Гурунг» туркум суҳбатларини йўлга қўйгани ва унда умрининг 17 йилини қамоқда ўтказган ёзувчи Мамадали Маҳмудов (Эврил Турон) билан суҳбат қилингани ҳақида хабар бергандик.\nБу галги суҳбатга салкам 100 ёшни қарши олаётган Ўзбекистон халқ шоири Шукрулло таклиф этилди.\n«Мен нимага шоир бўлганман, нимани ёзишим керак бўлган? Инсон, аввало, шуни билиши керак», дея сўз бошлаган Шукрулло домла.\nШон-шуҳрат лаззатин бошимдан кўтар,\nҚалбимга халқимнинг ташвишини сол.\nШоир, ёзувчи, олимни биринчи ташвишга солган нарса халқнинг тақдири. Шоир ҳаммасини шу билан боғлаши керак. Шу халқнинг дардини куйлаш биринчи қўлимга қалам олиб, шеър ёзишимда қалбимга нидо бўлган. Сизга, аввало, қаердан пайдо бўлди ижод қилиш фикри деган савол бўлиши мумкин. Убайдуллохон Хўжаев адвокат менинг холаваччам бўлган. Мен шу одамдан бошқачароқ бўлишим мумкинмиди? Шуни ўйлаганман ва шеърларимни қай тариқа ёзишимни белгилаб олдим. Мен баъзи сиёсий жараёнларни ёқламадим. Бу ўша давр раҳбарларини ўйлатиб қўйди. Бу ҳозирги сиёсатимизга зид йўлга кириб кетди, дейишди ва қамаб қўя қолишди.\nЖурналистнинг «Ёзувчининг ютуғи нимада?», деган саволига:\n— Аввало халқнинг дарди билан яшаши керак. Мени халқдан бошқа ташвишим бўлган эмас. Яхши кунларимиз ҳам ўтди. Худога шукр эътибор ҳам топдик. Қамоқларниям кўрдик. Аммо ҳақиқат, халқпарварлик ҳамиша ғолиб чиқади. Осонлик билан ёзувчи бўлмайди одам. Мақтовлар тизимига тушиб қолмаслик керак, — дейди ёзувчи.\nСуҳбатнинг тўлиқ шакли қуйидаги видеода:\nМаданият 24/11, 11:58


Сахийлар кўпайсин! – Сурхон тонги\nБош саҳифа / Жамият / Сахийлар кўпайсин!\nМарт 16, 2019\tЖамият Изоҳ қолдириш 491 Кўрилди\nВилоятимизда саховатпеша инсонлар жуда кўп. Улар ночор ва кам таъминланган оила аъзоларини мудом қўллаб-қувватлаб келишаяпти.\nШундай инсонлардан бири “Термиз қурилиш индустриал саноат инжиниринг компанияси” раиси Абдусаттор Абдувоҳобовдир. У киши анчадан бери кўпгина қариялар ва ногиронларга беминнат ҳомийлик ёрдами кўрсатиб келаяпти. Байрам ва тантанали кунларда фахрийларга, кам таъминланган оилаларга, ногиронларга совға-салом улашаяпти.\nЮртимизда Наврўз нафаси уфурмоқда. Ана шу қутлуғ сана билан кексаларнинг ҳомийси Абдусаттор Абдувоҳобовни самимий қутлаймиз, амалга ошираётган ишларига Оллоҳ барака берсин, деб дуо қиламиз.\nТэгларёрдам сахий саховат\nОлдинги Кутилмаган туҳфа\nКейинги Зулфияни ёд этиб


Рамзлари: буқа (қанотли), сигир (қанотли).\nРанглари: лимонранг, сариқ, оч зангори, тўқ сариқ, баҳорий ранглар (қизил– омадсиз ранг).\nТошлари: феруза, сапфир, ақиқ, опал, яшил мармар, нефрит, зумрад.\nГуллари: марваридгул, настарин.\nОмадли рақамлари: 2, 4, 6 (6 га бўлинадиган барча рақамлар).\nОмадли кунлари: душанба, жума.\nОмадсиз куни: сешанба.\n21-30 апрел оралиғида туғилган сигир буржи вакилларини Меркурий сайёраси бошқаради. Улар осонгина ишқий муносабатлар ўрнатади. Ҳаракатлари назокатли. Чиройли нарсаларга ўч, сўнги русумда кийинишга интилади. Сайру саёҳатга, ўзга мамлакатлар, маданиятлар ва хорижий тилларни ўрганишга мойил. Маънавият ва диний таълимотларга қизиқади.\nЧуқур мушоҳада юритади. Ҳар қандай воқеа-ҳодисанинг моҳиятига етиб боради. Кучли математик қобилиятга эга. Ажойиб тижоратчи ва тадбиркор. Ҳаётдаги барча қийин, мураккаб вазиятлардан ёруғ юз билан чиқади.\n1-10 май оралиғида туғилган сигир буржи вакилларини Ой бошқаради. Улар доимо кўтаринки кайфиятда юради. Туғма олийҳиммат ва кибор. Айни пайтда, раҳм-шафқатли, самимий, моҳир нотиқ, сўз билан бошқаларга таъсир эта олади. Яқинларига ўта меҳрибон, ғамхўр. Умрининг охирида катта муваффақият қозонади.\nДунёни уйғун ҳолда қабул қилади. Ўз руҳиятида ҳам уйғунлик ҳукмрон. Ҳар қандай инсон билан умумий тил топиша олади. Ташқи кўринишдан гўзал. Болаларга ва севимли инсонига ғамхўр. Ҳиссий лаззатларга ўч.\n11-20 май оралиғида туғилган сигир буржи вакилларини Сатурн бошқаради. Улар мустақил бўлишни хоҳлайди. Аммо кўпинча бошқаларнинг, турли вазиятларнинг таъсири, ҳатто тазйиқи остида бўлади. Ҳаётда кўп қийинчиликларга дуч келади. Моддий жиҳатдар ҳам қийналади. Ҳаммасини оқиллиги, сабр-тоқатлилиги туфайли енгиб ўтади.\nБаъзан ўзини ёлғиз, ҳеч кимга кераксиздек ҳис этади, тушкунликка тушади. Ичкиликбозликка мойил. Ҳар қандай гина-қудратни ҳам унутиб, муносабатларни тиклай олади. Ҳис-туйғуларини ҳамиша ҳам ошкора намоён этавермайди.


Мектеплерде жаңа директор орынбасары лаўазымы енгизиледи » KarInform\nУлыўма билим бериў мектеплеринде жасларды ўатан сүйиўшилик руўхында тәрбиялаў бойынша директор орынбасары лаўазымы енгизиледи. Бул ҳаққында Орайлық әскерий округ баспасөз хызметине тийкарланып «Дарё» хабар берди.\nХабарда жазылыўынша, Өзбекстан Қорғаныў министрлиги және Халық билимлендириў министрлиги тәрепинен отставкадағы ветеран әскерий хызметкерлерди жасларға тәрбия бериў процесине тартыў бойынша илажлар жобасы тастыйықланған.\nОған муўапық, ноябрь айына шекем улыўма билим бериў мәкемелериндеги шақырыққа шекемги таярлық басшысы лаўазымы орнына директордың жасларды ўатан сүйиўшилик руўхында тәрбиялаў бойынша орынбасары лаўазымы енгизиледи.\nСоның менен бирге, улыўма билим бериў мектеплериндеги шақырыққа шекемги баслаўыш таярлық пәнинен сабақ өтетуғын қәнигелер (директор орынбасары) қурамын Қураллы Күшлерден отставкаға шығарылған, әскерий кийим-кеншек кийип жүриў ҳуқықына ийе және әскерий тараўда жоқары билимге ийе болған 60 жасқа толмаған резервтеги офицер ҳәм сержантлардан тайынланады.\nСондай-ақ, қоспа жобада директор орынбасарларының қәнигелигин арттырыў тәртиби, әскерий бөлимде және улыўма билим бериў мектеплеринде әскерий ўатан сүйиўшилик илажларын өткериў бойынша бир қанша ўазыйпалар белгиленген.\nМектеплерде электрон китапхана ҳәм бийпул Wi-Fi системасы иске ...


Олимлар саратон тарқалишининг тўхтатиш усулини аниқлашди - 06.11.2019, Sputnik Ўзбекистон\nОлимлар саратон тарқалишининг тўхтатиш усулини аниқлашди\nТаъкидланишича, аксарият ҳолларда саратон касаллигидан ўлиш саратон ҳужайраларининг бошқа органларга тарқалиши туфайли рўй беради. 06.11.2019, Sputnik Ўзбекистон\n18:46 06.11.2019 (янгиланди: 18:52 06.11.2019)\nCC0 / Pixabay / Colin Behrens / Деление клетки\nCC0 / Pixabay / Colin Behrens /\nТаъкидланишича, аксарият ҳолларда саратон касаллигидан ўлиш саратон ҳужайраларининг бошқа органларга тарқалиши туфайли рўй беради.\nТОШКЕНТ, 6 ноя – Sputnik. Америкалик олимлар мияда саратон ҳужайларининг тарқалишига кўмаклашувчи оқсилни аниқлашди. Тадқиқот натижалари MedicalXpress порталида эълон қилинган.\nГап CEMIP оқсили ҳақида бормоқда. Аниқланишича, оқсил миядаги қон томирлар ва иммунитетга эга ҳужайраларни яллиғланиш молекулаларини ишлаб чиқаришга ундайди.\n30 Октябр 2019, 19:04\nҲайвонлар устида ўтказилган тажриба шуни кўрсатдики, CEMIPни тўсиб қўйиш саратоннинг жалалаш (метастаз) жараёнини тўхтатиб қўйган.\nТаъкидланишича, аксарият ҳолларда саратон касаллигидан ўлиш саратон ҳужайраларининг бошқа органларга тарқалиши туфайли рўй беради. Энг хавфли ҳолатлардан бири бу мияда жалалаб кетишидир.\nОлимлар CEMIP оқсилини назорат қилиш шифокорларга саратон хасталигини даволашда ва уларнинг ривожланиш хатарларни прогнозлашда ёрдам беришини тахмин қилишмоқда.\nЭслатиб ўтамиз, аввалроқ француз олимлари GDF11 оқсили қаришга қарши курашиши ва танани саратон касаллигидан ҳимоя қилишини аниқлашгани хабар қилинган эди.


Эроннинг мунозарали ядровий дастури мазкур давлатлар муносабатларини мураккаблаштирмоқда. Покистон ядро дастури “отаси” ҳисобланган Абдул Қодир Хон Эронга уранни бойитиш технологияси етказиб бергани ошкор бўлганидан сўнг АҚШ ва бошқа Ғарб давлатларининг Покистон ҳукуматига босими анча кучайди.\nШунга қарамай, пайшанба куни Ш.Азиз М.Муттақий билан учрашувдан сўнг Эрон фақат “тинч мақсадни кўзлагани”, Атом энергияси халқаро агентлиги доирасида ядро технологиясидан фойдаланиш ҳуқуқига эга эканини айтди. У Эроннинг ядровий дастури борасида юзага келган бўҳрон ҳарбий эмас, дипломатик йўллар орқали ҳал этилиши кераклигини таъкидлади.\nЭрон ташқи сиёсат маҳкамаси раҳбари Манучеҳр Муттақий эса Покистонга икки кунлик сафаридан мақсад икки томонлама алоқаларни, айниқса, савдо алоқаларини яхшилашдан иборат эканини маълум қилди.\n“Биз қонуний нуқтаи назардан барча тўсиқлар, жумладан, икки давлат ўртасидаги муносабат шаффофлигига халал бераётган ҳар қандай тўсиқни олиб ташлашимиз керак”, – деди М.Муттақий.\nЭрон ташқи ишлар вазири ва Покистон раҳбарлари ўртасида бўлиб ўтган музокаралар чоғидан кўп миллиард долларлик Эрон-Покистон газ қувурини қуриш лойиҳаси муҳокама этилди.\nМаълумотларга кўра, мазкур қувур Ҳиндистонгача узайтирилиши мумкин. Эроннинг газ захиралари 25 йил давомида Ҳиндистон саноати учун кунига 150 миллион куб метр табиий газ етказиб беришга имкон яратади. Эрон, Покистон ва Ҳиндистонинг энергетика соҳаси мутасаддилари шу ҳафта бошида Исломободда учрашиб, мазкур газ қувури қурилиши лойиҳасини муҳокама қилган эди.\nАҚШ бу лойиҳага қарши эканини айтмоқда. Аммо Покистон Энергетика вазирлиги расмийси Аҳмад Вақар Исломобод расмийлари бу масалани мамлакат эҳтиёжи ва манфаатларидан келиб чиққан ҳолда ҳал қилиши кераклигини таъкидлади.\n“Бизга энергия керак. Эрон эса энергия манбаларидан бири. Бу борада ҳар қандай қарор, яна қайтариб айтаман, мамлакат манфаатларидан келиб чиққан ҳолда қабул қилиниши лозим”, – деди А.Вақар.


Собиқ маҳбуслар Навалнийга колонияда босим ўтказилгани ҳақида маълум қилишди\nПокровдаги ИК-2 нинг собиқ маҳбуслари, Алексей Навалний билан бир отрядда жазо ўтаётган Нариман Осмонов ва Евгений Бурак “Дожд” телеканалига мухолифатчига босим ўтказишда қандай мажбурланганликлари ҳақида гапириб беришди.\nОсмоновнинг сўзларига кўра, улар жазони ўтаган отряд Навалний учун махсус тузилган. Унинг даъво қилишича, бўлимдаги барча маҳбусларга Навалний билан гаплашмаслик ва унинг ҳар бир ҳаракатини ёзиб олиш кўрсатмаси берилган. Евгений Бурак “Дожд«га айтганидек, Навалнийнинг ёнида камида 10 киши бўлган, улар ҳатто уни ҳожатхонага ҳам кузатиб боришган. Бироқ, собиқ маҳбуснинг сўзларига кўра, Навалний провокацияларга берилмаган.\nОсмоновнинг сўзларига кўра, колонияда маҳбуслар олдида Навалний билан муроса қилиши керак бўлган фильм намойиш этилган. «Ушбу маъруза бутун муассаса бўйлаб кўрсатилган. Хулоса шуки, у [Навалний] гей”, — деди собиқ маҳбус. Бу маълумотни кундузги офицер сифатида отрядда бўлган Евгений Бурак ҳам тасдиқлади.\nОсмонов Навалнийнинг колонияда очлик эълон қилгани ҳақида ҳам гапирди. Собиқ маҳкумнинг сўзларига кўра, очлик эълон қилиш чоғида Навалнийнинг ёнига туберкулёз билан оғриган маҳбус қўйилган, аммо бу саҳналаштирилган бўлиб чиқди. Эрталаб очлик эълон қилган кунларнинг бирида қаровчилар Навалнийни синдириш учун «ярим қоп колбаса олиб келишди» ва уни қовура бошлашди, дея қўшимча қилди Осмонов.\nБундан ташқари, Осмоновнинг сўзларига кўра, Навалний қамоқхона касалхонасидан қайтганидан кейин дастлабки уч кун давомида ухлашига рухсат берилмаган. Буларнинг барчаси колония раҳбариятининг кўрсатмаси билан қилинган, дейди Осмонов. Навалний ўз адвокатлари билан учрашувга кетганида, колония ходимлари отрядга келишди ва маҳбуслар уларга сиёсатчига нисбатан нима қилганликларини айтиб беришган.\nРоссия ҳукуматининг энг юқори поғонасидаги коррупция бўйича кўплаб текширувлар муаллифи ва ташкилотчиси Алексей Навалний январь ойида Германиядан Россияга қайтганидан сўнг ҳибсга олинган, у ерда “Новичок«дан заҳарланиб даволанаётган эди. Навалнийнинг таъкидлашича, уни Россия ФСБ ходимлари заҳарлаган. 2 февраль куни суд қарори билан у эски жиноий иш бўйича жазони ўташ учун Владимир вилояти Покров шаҳридаги колонияга жўнатилди — шартли ҳукм ҳақиқий жазо билан алмаштирилди.\n31 март куни Навалний очлик эълон қилди ва бу уч ҳафтадан ортиқ давом этди. У бел ва оёқларда оғриқлар шикояти бўйича мустақил шифокорларни кўришга рухсат беришни талаб қилди.\nҲуқуқ ҳимоячилари, бир қанча давлатлар расмийлари, Нобел мукофоти лауреатлари ва жаҳон юлдузлари Навалнийга тиббий ёрдам кўрсатишни сўраб мурожаат қилишди. Уни қўллаб-қувватлаш учун Россия ва дунёнинг ўнлаб шаҳарларида норозилик намойишлари ўтказилди, Россияда улар минглаб одамларнинг ҳибсга олиниши билан якунланди.


Мамлакатимизга ташриф буюрган Саудия Арабистони Қироллиги Савдо-саноат палатаси кенгаши раиси Сами бин Абдуллоҳ ал-Убайдий бошчилигида делегация билан Ўзбекистон Республикаси Давлат туризм қўмитаси раисининг биринчи ўринбосари вазифасини бажарувчи У.Қосимхўжаев учрашув ўтказди.\nДавлат туризм қўмитаси матбуот хизматига кўра, учрашув давомида мамлакатимизнинг сайёҳлик салоҳияти тўғрисида роликлар намойиш этилди. Хусусан эркин иқтисодий ҳудудлар, туристик ҳудудлар ва зиёрат туризмини ривожлантириш имкониятлари ҳақида ахборотлар тақдим этилди.\nСаудия томони Ўзбекистоннинг сайёҳлик салоҳияти ва ҳамкорлик учун имкониятларни юқори баҳолашди.\n– Саудия Арабистонининг 2030 йилгача белгиланган режалари мамлакатга инвестицияларни жалб қилиш билан бирга чет давлатларига сармояларни йўналтиришни ҳам ўз ичига олган, – деди Сами бин Абдуллоҳ ал-Убайдий. – Ўйлайманки, мамлакатларимиз ишбилармон доиралари ўртасидаги учрашувлар, музокаралар Саудия Арабистонининг Ўзбекистонга инвестиция киритишини енгиллаштиришга хизмат қилади.\nЎзА билдиришича, Саудия Арабистони делегацияси таркибида озиқ-овқат, қишлоқ хўжалиги, тўқимачилик саноати, минерал ресурслар, қурилиш, электроника каби соҳаларда фаолият олиб борувчи 20 дан зиёд компания вакиллари ўрин олган. Саудия Арабистони Қироллиги Савдо-саноат палатаси вакиллари азим пойтахтимизнинг диққатга сазовор жойларини, хусусан, "Ҳазрати Имом" мажмуасини зиёрат қилдилар. Меҳмонлар мажмуадаги тарихий обидалар, мақбаралар ва "Ҳазрати Усмон Мусҳафи" тарихи билан таншидилар.\nДругие материалы в этой категории: « Отинойилар – жамиятнинг фаол аъзолари\tИслом цивилизацияси маркази директори Мовароуннаҳр олимлари меросини сақлаш масалаларини кўтарди »


Яна ўша газ, электр ҳақида - Zamin.uz\n07:43 / 20.10.2018\nМутасадди ташкилотлар Ўзбекистонда энергия ресурсларига бўлган тарифлар кўтарилишини, харажатларнинг ўрнатилган жорий тарифлардан баландлиги билан изоҳламоқда.\nНархи кўтарилиши кутилаётган электр энергияси, газ ва ёқилғи энергияси тарифлари ва уларнинг қандай асосга кўра ошаётгани ҳақидаги маълумотлар билан биргаликда, ушбу секторларда реформалар ўтказиш қанчалар катта аҳамият касб этишини ҳамда “Ўзбекэнерго” ҳозирги ҳолатини кўрсатувчи статистика келтирилган бўлиб, унга кўра компания қарзлари 2 миллиард доллардан юқорилиги маълум. Электростанцияларнинг 84% и 50 йил муқаддам ишга туширилган, ва уларни ишлатиш учун кетадиган ёқилғи ҳажми ҳозирги кундаги замонавий станцияларга қараганда 2 маротаба кўпроқдир. Бу электр энергияси ишлаб чиқаришдаги асосий харажат бўлиб қолмоқда. Электр тармоқларининг 62,4% нинг хизмат муддати 30 йилдан юқори. Бундай паст самарадорликка эга бўлган корхона нархларни ҳеч қандай реформаларсиз кўтариши ушбу соҳалардаги муаммоларни судраб юришдан ўзгаси эмас.\nДавлат томонидан молиялаштириладиган ушбу секторларда нархлар кўтарилиши, ўтказилиши керак бўлган бир қатор реформаларни енгиллаштиради. Шунчаки нархларнинг оширилиши ечим бўла олмайди.\nБизга маълумки ушбу секторлар монополлашган, барча нархлар давлат томонидан ўрнатилади, бу эса ўз ўрнида ташкилотларнинг ўз харажатларини ошириб кўрсатишга уринишади. Харажатларни ошириш уларга коррупсион даромадларни яшириш, кўтарилган нархларни асослаб беришда қўл келади. Бу асосан «қиммат» харидлар орқали амалга оширилади. Маълумки юқори харажатлар бошқарувнинг нотўғри йўлга қўйилганидан далолат беради.\nУшбу секторларни монополиядан чиқариш долзарб масалалардан бири саналади. Бунга сабаб ушбу ташкилотлар давлат томонидан молиялаштирилишига қарамасдан давлат қарзи ўсиб бораётгани! Бошқарувдаги муаммолар сабаби ҳам бир неча функциялар бир ташкилот, ёки жавобгар шахслар томонидан бажарилади. Корпоратив бошқарувдаги муаммоларнинг ечими демонополизация қилишдадир. Бу секторларда монополиядан чиқариш, авто-саноат ёки шунга ўхшаш бошқа секторлардан бироз фарқ қилади. Уларда божхона орқали рақобатдош маҳсулотлар кириб келишини енгиллаштириш орқали рақобат муҳитини яратиш мумкин, аммо бунда мукаммалроқ чоралар кўрилиши лозим. Айтайлик электр энергияси секторини бир қанча функцияларга бўлиш, «электр энергиясини тармоқларга тақсимлаш», «генерация» ва «чакана савдосини» рақобатдош муҳит шаклланадиган муҳитда йўлга қўйиш мақсадга мувофиқ бўлади. Бунда энергия тақсимоти табиий монополияда яъни давлат назоратида қолади. Табиий газ секторида ҳам бурғлаш, геологик текширувлар ва қазиб олиш каби жараёнлар ҳам тақсимлаш берилиши бошқарув жараёнини енгиллаштиради.\nХулоса қилиб айтганда энергия ресурсларига ўрнатилган нархлар бунга қадар ҳам кўтарилган (йилига 10%-15%), аммо кўтарилиши кутилётган жорий йилдагиси олдинги йиллардан фарқли ўлароқ махсус тарифлар орқали тўланиши кутилмоқда. Яъни бунда қанчадир белгиланган миқдоргача бўлган энергия истеъмоли учун бир тариф, белгиланган лимитдан ўтган тақдирда бошқача (юқорироқ) тариф бўйича тўланади. Бунда ошган нархлар аҳоли қатлами учун у қадар тўғридан тўғри таъсирга эга бўлмасада юридик шахслар орқали ўз таъсирини ўтказмай қолмайди. Чунки янги тарифлар юридик шахслар учун кескин кўтарилиши, бу эса улар ишлаб чиқарадиган маҳсулотлар нархига ва охир оқибат умумий нархлар кўтарилишига олиб келади.\nИкки ҳолатда ҳам, яъни реформалар ўтказилганда ҳам, паст самарадорликка эга жорий структура қолганда ҳам нархлар ошиши талаб этилади. Реформаларга сарфланса хизмат сифати, ускуналар ва умуман тизим тубдан яхшиланади. Бунинг учун инвесторларни жалб этиш талаб этилади, улар эса табиийки зарарда ётган, ҳеч бир стратегияга эга бўлмаган корхонага инвестиция қилишни исташмайди.\nАгар янги тарифлар реформалар учун кўзланган бўлса бу рақобат муҳитини шакллантирган ҳолда аҳоли умумий турмуш даражасининг яхшиланишига олиб келади. Аксинса секторлардаги эски, мавжуд структурани сақлаб қолиш учун керак бўлса бундан барча ютқизади.\nМанба: 21asr.uz “Замин” янгиликларини “Telegram”да кузатиб боринг


«Отам каби ҳалол ва пок бўлишга интилдим» — Комил Алламжонов Агентлик раҳбари этиб тайинланганига бир йил тўлди - xabar.uz\n«Отам каби ҳалол ва пок бўлишга...\n29.11.2019 23:40 0 5376\nБугун Ахборот ва оммавий коммуникациялар агентлиги директори Комил Алламжоновнинг ушбу лавозимга тайинланганига бир йил тўлди. Шу муносабат билан у ўзининг «Телеграм»даги расмий саҳифасида қуйидаги фикрларни ёзиб қолдирди:\nШу ўтган давр мобайнида Агентлик ваколати доирасида тинмай меҳнат қилдик. Кўп лойиҳаларни бошладик. Бир йил ўн йилдек ўтди, назаримда. Қанчалик натижа бера олдик, билмадим, баҳони одамлар ва раҳбарларимиз беради.\nУшбу лавозимда яна неча кунни қарши олишимни ҳам билмайман, чунки бу — тақдир ва насиба. Лекин битта нарсани аниқ биламан: отам каби ҳалол ва пок бўлишга қатъий интилиб меҳнат қилдим ва бундан кейин ҳам Президентимга, Ватанимга содиқ бўламан.\nМатбуотни ҳақиқатда тўртинчи ҳокимият даражасига етказиш учун астойдил, қаттиққўллик, қайсарлик, қатъият ва тизимли равишда ишлашга ҳаракат қилмоқдамиз. Бу кимгадир ёқяпти ва албатта, кимгадур ёқмаяпти. Бу табиий. Чунки тўртинчи ҳокимият амалда ишласа, кўпчиликни ишлашга мажбур қиляпти ва кўпчиликнинг фаолиятига кўзгу бўляпти.\nҲақиқат ва адолатга эришиш ҳар доим ҳам осон кечмайди. Бир нарсани аниқ биламан: биз янги Ўзбекистон тарихининг янги боби ёзилиши жараёнидамиз. Илоҳим, ушбу жараёнда катта ойим айтганларидек, ўт балосидан, сув балосидан туҳмат балосидан, ёмон кўзлардан Яратганнинг ўзи асрасин.\nУшбу лавозимда қанча фаолият юритишимдан қатъи назар, ҳар бир кунда халқимизнинг, Президентимнинг ишончларини оқлаш, давлат учун, журналист ва блогерлар учун, уларнинг ҳимояси, уларнинг шароити учун бор кучим билан ҳаракат қилишга ваъда бераман.\nКомил Алламжонов Ахборот ва оммавий коммуникациялар агентлиги\nЖамият 31/01, 15:01\nЖамият 29/01, 22:27


Бизнинг Марғилон шаҳар ҳокимияти ҳузуридаги идоралараро шахсий таркиб бўйича ҳужжатлар архивимиз Фарғона вилояти Марғилон шаҳар ҳокимининг қарорига асосан, Марғилон шаҳар Статистика бўлими томонидан рўйхатдан ўтиб, архив фаолиятини амалга оширади.\nАрхивимиз таъсисчиси Марғилон шаҳар ҳокимияти бўлиб, ташкил этилишидан асосий мақсад фойда олиш ҳисобланмайди. Устав бўйича архивимизнинг фаолияти фуқароларнинг ижтимоий-ҳуқуқий манфаатларини тўлиқ қондириш, шахсий таркиб бўйича ҳужжатларнинг давлат ҳисобини ва улардан фойдаланишни ташкил қилиш, шунингдек шаҳар ва туман ҳудудидаги корхоналар, муассасалар, ташкилотлар, фермер хўжаликларида иш юритишни йўлга қўйиш, ҳужжатларни давлат сақловига топширишни назорат қилишдан иборат.\nАрхивимиз Ўзбекистон Республикасининг «Архивлар тўғрисида»ги Қонуни, Вазирлар Маҳкамасининг 1999 йил 30 октябрдаги 482-сон Қарори билан тасдиқланган Ўзбекистон Республикаси Миллий архив фонди тўғрисидаги низом, Халқ депутатлари Марғилон шаҳар ижроия қўмитасининг 1981 йил 11 августдаги 434-сон қарорига асосан ташкил этилган.\nШунингдек у уставга асосан ҳокимият томонидан тасдиқланган ва вилоят архив бошқармаси билан келишилган иш режаси асосида фаолият юритади, яъни хўжалик фаолияти давлат ҳокимияти томонидан тартибга солинади.\nАрхив фаолиятига раҳбарликни бевосита Вазирлар Маҳкамаси ҳузуридаги «Ўзархив» агентлиги ва Фарғона вилоят Архив иши ҳудудий бошқармаси ҳокимлик билан келишилган ҳолда амалга оширади.\nТашкилотимиз бир неча йилдан буён ўзининг асосий фаолиятидан тушган тушумдан ягона солиқ тўловини тўлаб келмоқда эди. Туман давлат солиқ инспекцияси бизга статистика бошқармаси томонидан берилган 95150 ХХТУТ коди Вазирлар Маҳкамасининг 11.10.2003 йилдаги 439-сон Қарорида келтирилган ягона солиқ тўловини танлаши мумкин бўлган корхоналар рўйхатида йўқлигини маълум қилди. Шу сабабли туман ДСИ архивимиз умумбелгиланган тартибда солиқлар тўлаши ва ўтган 2010–2014-йиллар учун кўрсатилган архив хизматларидан тушган тушумдан солиқларни тўлашимиз кераклиги тўғрисида огоҳлантириш берди.\n– Аввалбошдан таъкидлаймиз: сизнинг ташкилотингиз солиқлар ва йиғимларнинг барча турларини тўлашдан озод қилинган. Жавобимизни саволингизга илова қилинган Марғилон шаҳар ҳокимияти ҳузуридаги идоралараро шахсий таркиб бўйича ҳужжатлар архиви гувоҳномаси ва уставини ўрганиб чиқиб, қуйидагиларга асосланган ҳолда изоҳлаймиз.\nМШТ бўйича коди – 212. Ташкилотингизга мулкчилик шакли бўйича белгиланган мазкур код унинг давлат идоралари мулки ҳисобланишини англатади;\nТХШ бўйича коди – 1110. Хўжалик юритувчи субъектларнинг ташкилий-ҳуқуқий шакллари таснифлагичи бўйича ташкилотингиз давлат корхонаси ҳисобланади;\nДБИБТ бўйича коди – 01007. Мазкур код давлат бошқаруви идоралари тизимига мансубликни англатади;\nХХТУТ бўйича коди – 95150. Ўзбекистон Республикаси халқ хўжалиги тармоқларининг умумдавлат таснифлагичи бўйича бу ташкилотнинг архивлар фаолияти билан шуғулланишини билдиради.\nЎзбекистон Республикасининг «Архив иши тўғрисида»ги Қонунининг (15.06.2010 йилдаги ЎРҚ-252-сон) 5-моддасига асосан корхоналар, муассасалар ва ташкилотлар тугатилаётганда уларнинг архив ҳужжатлари қонун ҳужжатларида белгиланган тартибда тегишли давлат архивларига топширилиши белгилаб қўйилган.\nУшбу Қонуннинг 30-моддасида давлат архивларини молиялаштириш Ўзбекистон Республикасининг Давлат бюджети маблағлари ва қонун ҳужжатларида тақиқланмаган бошқа манбалар ҳисобидан амалга оширилиши мумкинлиги назарда тутилган.\nБундан ташқари, маҳаллий давлат ҳокимияти органлари ҳудуддаги давлат архивларини молиялаштириш миқдорини ўз ваколатлари доирасида белгилашлари ҳам мумкин (Қонуннинг 8-моддаси).\nШунингдек, Вазирлар Маҳкамасининг «Бюджет ташкилотларини маблағ билан таъминлаш тартибини такомиллаштириш тўғрисида» Қарорининг (3.09.1999 йилдаги 414-сон) 4-бандига кўра бюджет ташкилотларининг фаолият тури бўйича товарлар (ишлар, хизматлар) ишлаб чиқариш ва сотишдан олаётган қўшимча даромадлари 2000 йил 1 январдан бошлаб 2015 йил 1 январгача Давлат бюджетига ундириладиган солиқлар ва йиғимларнинг барча турларидан озод қилиниши белгиланган.\nМазкур Қарорнинг 3-бандида эса юридик шахс мақомига эга бўлган бюджет ташкилотлари фаолият тури бўйича товарлар (ишлар, хизматлар) ишлаб чиқариш ва сотиш фаолияти билан шуғулланиши мумкинлигини англатади.\nДемак, архив давлат ташкилоти ҳисобланганлиги боис солиқлар ва йиғимларнинг барча турларини тўлашдан озод қилинган.\nМазкур локал ҳужжатингизда фаолиятингизнинг асосий мақсади фойда олиш эмаслиги ва унинг маблағлари таъсисчилар ўртасида тақсимланмаслиги қайд этилган. Унга кўра архив томонидан сақлаш хизмати учун олинган маблағ мустақил равишда эмас, ходимларнинг ойлик маошларига, моддий-техник базани таъминлаш ва ривожлантиришга, ходимларни моддий рағбатлантиришга, шунингдек архив фаолиятини ривожлантириш билан боғлиқ бошқа мақсадлар учун сарфланади.\nСОЛИҚ КОДЕКСИГА КЎРА\nЎзбекистон Республикаси Солиқ кодексининг 17-моддасига кўра фойда олишни фаолиятининг асосий мақсади қилиб олмаган ва олинган даромадларни ўз қатнашчилари (аъзолари) ўртасида тақсимламайдиган юридик шахслар нотижорат ташкилотлари ҳисобланади.\nСизнинг архивингизнинг гувоҳномасига кўра ташкилотингиз давлат корхонаси ва давлат мулки ҳисобланади.\nТашкилотингиз ҳужжатларни сақлаш хизматларини кўрсатишдан даромад манбасига эга бўлмоқда ва уставига кўра ушбу маблағлар фақатгина иш ҳақи ва унга тенглаштирилган харажатларга ва фаолиятни сақлаб туриш учун зарур бўлган харажатларга йўналтирилиши белгиланган.\nСизнинг уставингизга кўра архив ўз фаолиятида фойда олишни назарда тутмайди ва олинган даромадлари ўз қатнашчилари (аъзолари) ўртасида тақсимламайди.\nЮқорида баён қилинганлардан келиб чиқиб, Марғилон шаҳар ҳокимияти ҳузуридаги идоралараро шахсий таркиб бўйича ҳужжатлар архиви:\n1) ташкил этилишидаги гувоҳномасига кўра республика мулки бўлиб, давлат корхонаси ҳисобланади;\n2) уставга кўра ўз фаолияти натижасидан фойда олишни назарда тутмайди;\n3) уставга кўра олинган даромадлари ўз қатнашчилари (аъзолари) ўртасида тақсимламайди;\n4) уставга кўра юридик ва жисмоний шахслардан олинадиган пул маблағлари фақатгина иш ҳақи ва унга тенглаштирилган даромадларга ҳамда ҳужжатларни сақлаш харажатларига сарфланади.\nАна шу асосларга кўра сизнинг архивингиз давлат ташкилоти бўлиб, Солиқ кодексининг 17-моддасига асосан нотижорат ташкилоти ҳисобланади. Ўз навбатида, нотижорат ташкилотларининг уставида белгиланган фаолиятидан келиб тушган ва фақат устав мақсадлари учун ишлатиладиган даромадларига солиқ солинмайди.\n2014-09-02 17:10:23, Гость_мансурбек:\nБарча вилоят туман архивлари хам шундай оконх 95150 булса нодавлат хисобланиб умумсолик ёки ягона солик тури хисобламайди ва туламайдими факат иш хаки кисмидан ташкари\n2015-01-09 18:32:45, Гость_:\nСолик бошкарма томонидан имтиёз кулланилмайди деб курсатма бермокчи


Наманган шаҳар ҳокими тадбиркорликка қизиққан ва бу соҳада фаолият юритиб келаётган ёшлар билан учрашди\nБугун Наманган шаҳар ҳокими Олимжон Исаев Нодирабегим номли ахборот-кутубхона марказида тадбиркорликка қизиққан ва бу соҳада фаолият юритиб келаётган бир гуруҳ ёшлар билан учрашди.\nЁшлар билан мулоқот қизғин ва баҳсларга бой кечди. Қатнашчилар тадбиркорлик соҳасида ўзларини қийнаб келаётган муаммоларга ечим излади, янги ғоя ва таклифлар билан ҳокимга мурожаат қилди.\nЖумладан, Наманганда ҳозирга қадар уч ойлик курслардан ташқари бухгалтерия соҳаси бўйича чуқурлаштирилган таълим тизими йўлга қўйилмаганлиги, шу туфайли ушбу соҳада мутахассислар етарли эмаслиги айтиб ўтилди. Ҳоким Наманганда АBCО тизимида бухгалтерия мактаби очилишини қўллаб-қувватлаши, бунга қизиққан ёшларни МСКО сертификатини олиши учун Тошкентга курсларга жўнатишга тайёрлигини маълум қилди.\nШунингдек, олий ўқув юртлари юқори курс талабалари ва коллеж ўқувчиларидан ишга қабул қилиниш бўйича уч томонлама шартномалар талаб қилинаётганлиги, битирувчилар олий ўқув юртига имтиҳонларга тайёрланиши учун мактабда қўшимча курслар ташкил этилмагани билдирилди.\nШаҳардаги 12-умумтаълим мактаби ўқувчилари Сардоба бозоридаги бекат бузиб ташлангани, ҳозирда унинг ўрнида қўлбола қурилган тамаддихона қад ростлагани, бу ерда тайёрланаётган таомлар сантария-гигиена талабларига жавоб бермаслиги мумкинлигидан ташвиш билдирди.\nМулоқот якунида юқоридаги мурожаатларнинг ҳар бири ўрганиб чиқилиши ва тегишли чоралар кўрилиши маълум қилинди. Шаҳар ҳокими ёшлар билан умумий фотога тушди.


2017 йилнинг 15 та энг зўр смартфони аниқланди – iPhone X кучли учликка ҳам кира олмади! - Terabayt.Uz\n2017 йилнинг 15 та энг зўр смартфони аниқланди – iPhone X кучли учликка ҳам кира олмади!\nВақти-вақти билан турли нашрлар, сайтлар ва таҳлилий компаниялар смартфонларнинг рейтингини эълон қилиб боришларидан хабарингиз бор. Куни кеча таниқли TechRadar портали ҳам жорий йилдаги 15 та энг яхши смартфон ўн бешталигини эълон қилди.\nУнда энг юқори иккита ўринни Samsung компаниясининг Galaxy S8 ҳамда S8 Plus флагманлари эгаллади. Жанубий кореяликларнинг бу икки қурилмаси ўзининг дизайни, қуввати, ишлаш тезлиги ҳамда камера сифати туфайли бунақа муваффақиятга эришган. Samsung’нинг яна бир флагмани – Galaxy Note 8 ҳам рейтингда яхши жой эгаллади – олтинчи ўрин.\nУчинчи поғонани эса Google’нинг Pixel 2 смартфони банд этди – уни барча флагманлар орасида энг кучли камераси ҳамда ажойиб экрани туфайли шунақа эътироф этишди. Мазкур ишлаб компаниянинг Pixel 2 XL модели ҳам 11-ўрин билан рўйхатга кирган. Умуман олганда, чакки эмас-а?\nЎҚИНГ: Хушхабар: куни кеча тақдим этилган Pixel 2 ва Pixel 2 XL учун ҳозироқ буюртма бериш мумкин!\nApple’нинг юбилей айфони – iPhone X эса тўртинчи ўринга муносиб кўрилди. Мазкур суперфлагман қойилмақом дисплейи ҳамда илғор хусусиятлари туфайли мақтовга лойиқ бўлса-да, нархи ўта юқори эканлиги танқид қилинди. iPhone 8 Plus мазкур рўйхатда атиги тўққизинчи ўринни эгаллай олган бўлса, iPhone 8 охирдан иккинчи поғонагагина муносиб кўрилган.\nHuawei ҳам бу рўйхатга ўзининг иккита смартфони билан кирган – бешинчи ўриндаги Mate 10 Pro ҳамда 15-поғонани эгаллаган Honor 9 моделлари. Еттинчи ва саккизинчи ўринларни LG компаниясининг V30 ҳамда LG G6 гаджетлари банд этган бўлса, яқинда тақдим этилган OnePlus 5T ўнинчи поғонадан ўрин олган. Шунингдек, Sony Xperia XZ Premium ҳамда HTC U11 девайслари тегишлича 12 ва 13-ўринларга лойиқ кўрилган.\nХулласи калом, TechRadar талқинига кўра, жорий йилнинг 15 та энг зўр смартфони рейтинги қуйидагича кўриниш олган:\nТаъкидлаш керакки, мазкур рейтинг TechRadar сайти томонидан тузилган ва нисбий характерга эга. Мазкур ёндашувга қўшилиш ёки қўшилмаслик ҳар биримизнинг ўз ихтиёримизда.\n#кучли смартфон #рейтинг #хабарлар


6 яшар бола боғчада ўлдириб кетилди | Qalampir.uz\n6 яшар бола боғчада ўлдириб кетилди\nОлам\t01 Ноябрь 2019 18:15 30162\nРоссиянинг Нарьян-Мар шаҳридаги “Сказка” номли боғчада тарбияланаётган 6 яшар бола қурбон бўлди. Бу ҳақда РИА Новости хабар бермоқда.\nҚайд этилишича, 36 яшар эркак болалар боғчасига кириб, иккинчи қаватга кўтарилган ва гуруҳга кирган. Эркак тушликдан кейин ухлашга тайёргарлик кўраётган болалар ва тарбиячига қўлидаги пичоқ билан ташланган. Натижада 6 яшар тарбияланувчи жароҳатланган ва воқеа жойида вафот этган. У воқеанинг тасодифий қурбони бўлганми ёки эркак айнан шу болани ўлдириш учун ёнланганганми, буниси ҳозирча маълум эмас.\nБоланинг қотили қўлга олинган. У маст ҳолатда бўлган. Маълумотларга қараганда, у спиртли ичимликлар кўп истеъмол қилгани боис норкологик диспансер рўйхатида турган.\nҚайд этилишича, эркакнинг боғчага эмин-эркин киришига боғча қоровули шароит яратиб берган. Шу сабаб у ҳам ҳибсланган. Шунингдек, тергов қўмитаси томонидан боғчанинг бир қанча ходимларига ўз ишига эътиборсизлик ва масъулиятсизлиги сабаб жиноий иш қўзғатилди.\nБолалар боғчаси ёпилди. Унинг олдида марҳум гўдак хотира бурчаги пайдо бўлди. Боғчадаги бошқа тарбияланувчиларнинг ота-оналари бу ерга келиб гуллар ва ўйинчоқлар қолдиришмоқда.\n16 Февраль 16:50 45819\n17 Февраль 00:17 27911\n16 Февраль 17:51 23142\n16 Февраль 18:21 22040\n17 Февраль 20:03 18425


Замон, шоир ва ғазал. Абдулла Орипов билан суҳбат (2015) | www.ziyouz.uz\nБош саҳифа СуҳбатларЗамон, шоир ва ғазал. Абдулла Орипов билан суҳбат (2015)\nЗамон, шоир ва ғазал. Абдулла Орипов билан суҳбат (2015)\nЧоп этилган 18.05.2017 29.03.2017 МуаллифZiyouz.uz\n“Сўзда сеҳр бор, шеърда эса ҳикмат”, дейилади Ҳадисда. Халқимиз азал-азалдан шеъриятга ошно, шеърнинг қадрини асрлар давомида юксакларга кўтарган закий халқ. Шу аснода халқимиз ичидан ҳам шеърият оламининг забардаст вакиллари етишиб чиққан. Мана шундай шоирлардан бири – Ўзбекистон Халқ шоири Абдулла Орипов бўлади. Шоир билан суҳбатимиз, асосан, ғазал жанри хусусида борди.\nСувон Мелиев: Абдулла ака, суҳбатимиз мавзуси ғазалларингиз доирасида. Шогирдим Н.Шаропованинг ҳимоя қиладиган мавзуси ҳам шунга яқин. Сиз ўз вақтида ғазал жанрига ҳам кўп бор мурожаат қилгансиз. Бугун-чи?\nАбдулла Орипов: Ҳа, бугунги кунда ҳам янги ғазаллар ёзяпман. Ранглар ва оҳанглар туркумини тўплаб китоб қилмоқчиман. Ғазал туркумини “Сен томон эсгай шамол”, деб номладим. Ҳозир сизга ўқиб бермоқчи бўлган ғазални яқинда ёздим:\nСочларинг ёймай туриб, тушган қоронғу тун эмас.\nТишларингни кўрмайин тонг ҳам оқарган кун эмас.\nТунда ой, кундуз қуёш навбат била боққай сенга,\nМендайин собит эмасдур, мендайин мафтун эмас.\nЖон фидо этмак сенинг васлинг учун бўлмиш кафил,\nОшиқ эрмас ул фидоким, қатлидан мамнун эмас.\nМен сени жоним дедим, жоним ўзинг фаҳм айлагил,\nСен ўзинг ҳам қийналурсан, битта мен Мажнун эмас.\nСевги деб оҳлар чекиб ғавғо солурлар эрта-кеч,\nҲеч бири мендек забун ё мен каби маҳзун эмас.\nИкки чашмим жоласига боқмангиз ҳайрон бўлиб,\nАсли улдир икки дарё, Сир эмас, Жайҳун эмас.\nҚайси ёқдан чиқди Қайс деб айбламанг Абдуллани,\nАнгламассиз, англамассиз, чунки сиз дилхун эмас.\nМаълум бир кўникма, санъат тарбиясини олиб, болаликдан арузни эгаллаш мумкин. Ёш болани пианино чалишга ўргатгандай, арузга ҳам ўргатиш мумкин. Лекин унинг қалбини, тафаккури, идрокини ўргатиш – қийин масала. Буни Шайхзодалар жуда яхши билган, лекин унинг кўчасидан ўтмагани учун ёзмаган. Шунга қарамай, Навоий ғазалларини у кишидай тушунадигани йўқ. Халқона йўллардаги оҳангга Миртемир ғазаллари тушган.\nҒазални жуда пухта ўрганиб, қалами равон бўлиб ёзишни Ғафур Ғулом билан Ҳамид Олимжон яхши билганлар. Ҳ.Олимжоннинг бир-иккита ғазали бор. Ғафур ака турли экспромтлар, ҳазил-ҳузиллар билан бетакрор ғазаллар ёзган. “Навоийнинг қабри қошида” мухаммаслари аруз вазнига яхши тушган. Шекспирона руҳ Шайхзодаларда ҳукмронлик қилди.\nТуркий тилларда арузнинг ҳақиқий аслига, талабига жавоб бериб ёзиладиган учта тил бор. Улар форс-араб сўзлари кўп кириб келган, муқим, ўтроқ халқларнинг тили. Бири ўзбек, бири озарбайжон, бири уйғур.\nЧўлпон домла классик адабиётни яхши билиб, ўқиб, англаган. “Бир хил, бир хил, бир хил. Ҳамма нарса бир кетаверса, бўлмайди”, деган. Чўлпон туркий шеъриятда аруз баҳрларини ҳаётга яқинлаштирди. Чўлпоннинг оҳангларида янги арузнинг, янги замоннинг оҳанглари, туйғулари, тимсол, рамзлари бошқача англашилган, қоғозга тушган. Бунинг энг катта намунаси “Қаландар ишқи”дир:\nМуҳаббатнинг саройи кенг экан, йўлни йўқотдим-ку,\nАсрлик тош янглиғ бу хатарлик йўлда қотдим-ку.\nКарашма денгизин кўрдим, на нозли тўлқини бордир,\nҲалокат бўлғусин билмай, қулочни катта отдим-ку.\nАжаб дунё экан бу ишқ дунёси, аё дўстлар,\nБу дунё деб, у дунёни баҳосиз пулга сотдим-ку…\nМуҳаббат осмонида гўзал Чўлпон эдим, дўстлар\nҚуёшнинг нурига тоқат қилолмай ерга ботдим-ку.\nБулар – тўла аруз, тўла ғазал. Лекин унинг янги, мутлақо янги даври. Тараққиётнинг ўзи. Ўзининг ғояларини “Қуёшнинг нурига тоқат қилолмай ерга ботдим-ку”, деб фақат Чўлпон айтоларди. Чўлпон ҳам юлдуз. Октябрь инқилоби қўймади чақнашига. Ботиб кетди. У ёққа шўнғиб. Бармоқда ёза бошласа ҳам, арузни ҳамма жойда қўллаган. Бармоқдаги уринишларида ҳам, қуйма оҳангдорликда ҳам арузга риоя қилган. Вазнларидаги туроқларни бўлсангиз, худди арузнинг туроқлари келиб чиқади. Уни бошқа тилга таржима қилиб бўлмайди. «Фоилотун»га тушмайди унинг таржимаси. Мен ўзим шунга “қадам вазни” деб ном қўйиб олганман. “Аёл” шеъримни оёқ такти билан вазнга солиб, юриб ёзганман.\nНаргиза Шаропова: Абдулла ака, халқимизнинг юрагидан жой олган шеърларингиз орасида ғазаллар ҳам анчагина. Сизнинг назарингизда, бугунги кун ўзбек ғазалчилиги қай даражада? Навоий, Бобурлар издошлари бўла оладиган ғазалнависларимиз борми?\nАбдулла Орипов: Арузда машқ қилганларни биламан. Ҳеч бир асоссиз XIV-XV аср оҳангига қараб кетишади. Араб, форс тилидаги сўзларни қалаштириб ташлашади. Мен ўйлайманки, уларни таҳлил қилишнинг кераги йўқ. Уларни қадимги ўзбек адабиётида булҳаваслар, дейишган.\nСувон Мелиев: Абдулла ака шўро даврида ўгай бўлиб юришса ҳам бир неча шоирлар арузда ижод қилишди. Шуларга қандай қарайсиз?\nАбдулла Орипов: Навоий ҳам арузда ёзган, Ҳабибий ҳам. Солиштириб бўладиган гап эмас-да. Ҳаммасини маҳорат, санъаткорлик ҳал қилиб келган. Навоий байтларида образлилик, ранг-баранглик, теранлик кучли. Навоий изидан юриш осонмас, шундай бўлса ҳам, арузда ёзишди: баъзан яхши, баъзан мундайроқ. Чамамда, бунинг давр билан боғлиқ нозик жойи бўлса керак. Икки хил маъно берадиган чуқур гапларни ёзиш ўша даврда қўрқинчли эди.\nНаргиза Шаропова: Абдулла ака, сизнинг ғазалларингизда услуб, оҳанг бошқача. Бунинг боиси нимада?\nАбдулла Орипов: Бунинг сабаби, балки менинг табиатимда фикрлашга мойиллик кучлироқ бўлганидадир. Биров дард дейди, биров изтироб, дейди. Лекин, шунга қарамай, юк кўтармаган беҳуда сатрларни кўп ёздик. Бир куни Миртемир: “Китобларим ёнидан ўтаётганимда, кўзимни чирт юмиб ўтаман”, деган эди. “Мен қандай ўтаман?” десам: “Сен кўзингни пирпиратиб ўтасан”, деган.\nНаргиза Шаропова: “Аён бўлғай” радифли ғазалингизнинг ёзилишига нима сабаб бўлган? Унда кўпроқ ижтимоий руҳ устунлик қиладими ёки фалсафийми?\nАбдулла Орипов: Ижтимоий руҳни Навоийнинг ўзидан ахтариб кўрадиган бўлсак, шеърият тақозосига кўра айтяптими ёки образлилик учунми, фарқлаш керак. Масалан, бегона байт бор ғазалда. Умумий руҳидан келиб чиқадиган ижтимоийлик. Баъзан анъанавийлик талабида ёзилганлари ҳам бўлади.\nНаргиза Шаропова: Лирик Абдулла, аслида, ким? Ғазалларингизда нима кучли: тақлидми, таъсирми?\nАбдулла Орипов: Мен ёввойироқ ўсган мева дарахтига ўхшайман. Иссиқхонада ўсмаганман… Шароит тақозо қилмаган. Таъсирланиш бор, буни рад қилмайман. Тақлид йўқ. Болалигимда ёд олган шеърларни ҳозир ҳам ёддан айтиб юраман. Масалан, Шевченко мисраларини. У Қозоғистон томонларга, Сирдарё қўш оролига сургун қилинган. Шу ёқларда ўлган.\nПушкин, Лермонтов шеърларини мен ҳозир ҳам сўрасангиз, ёддан айтиб кетавераман. Улар менинг руҳиятимга яқин. Руҳимда ғалаён қўзғайди, юпанч беради. Шунинг учун плакат шеърларни ёмон кўраман. Лекин ўзим ҳам ёзганман бир пайтлар. Ёзмасам, бўлмасди. Шу гал ёзаман, бўлди, деб иккинчи куни яна қилганман. Шуларнинг ўзи ҳам йиғилиб, тўплам бўлиб қолади. Олдин ҳам айтганман: таъсирланишнинг ҳаётда икки хил йўли бор. Биринчиси, бевосита воқеликнинг ўзидан таъсирланиш бўлса, иккинчиси, фикрдан таъсирланиш. Мусиқа, пейзаж, рассомлик шунга киради. Кейин китоб ўқиш орқали буюк асарлардан, китобдан, шеърдан таъсирланиш. Мухаммаслар бекор ёзилмайди-да. Шунчаки ёзилса, билингки, у мухаммас эмас. Шоир юраги жиз этган бўлса, мен ҳам қалб-қўримни қўшай деб ёзса, ўша мухаммас бўлади. Бу – фикр, тафаккур, идрок томонидан таъсирланиш. Энди табиат, борлиқ, жамиятдан таъсирланиш – йўқотишлар, мағлубиятлар ёки катта зафарлар… Булар бир халқ учун унутилмас кун бўлиши мумкин, бошқа халқ учун бу оддий кун бўлиши мумкин. Бедилда иккита дунё бор, дейилади. Менимча, учта дунё бор: бири – кўриб турган дунё, иккинчиси – у дунё, учинчи дунё – шеърият дунёси. У бу ёқдан ҳам, у ёқдан ҳам хабардордир. У ёқдан хабардорлик – ҳиссий хабардорлик деб шарҳлаган бўлардим.\nНаргиза Шаропова: Навоийда инсон муаммоси кучли, Бобурда Ватан соғинчи. Сизнинг ғазалларингиздан Машраб нидоси ҳам келиб туради, Фурқатники ҳам, Навоийники ҳам, Бобурники ҳам…\nАбдулла Орипов: Энди, буни таъсир деб тушуниш мумкин. Столимнинг устида уларнинг ижод намуналари туради. Ҳар кун, ҳеч бўлмаса, битта ғазалини таҳлил қиламан. Улардаги дард билан санъат ҳайратга солади мени. Фикримча, Навоийгача бўлган даврнинг ғазалчилиги – ўзи битта қоя. Навоий бирданига ўртага Помирдай чиқиб қолди. Ундан кейин яна пастга қараб саҳро бошланди. Бобур яна катта бир тоғ сингари ўртага чиқди. Арузда оригиналликни, бировнинг овозини англаб олиш жуда қийин. Чунки ритм бир хил, вазн бир хил. Масалан, Ҳабибий билан Чархийни фарқлаш мушкулроқ. Лекин Чустийни таниса бўлади. Ранглари ўзгача. Буни ким ёзганини хабардор одам танийди. Бобурни дарров танийсиз. Фурқатни ҳам.\nНаргиза Шаропова: Ғазалдаги бегона байтга муносабатингиз қанақа?\nАбдулла Орипов: Аслида, ҳар бир ғазалдан бегона байт излаш – тўғримас. Агар шуни шоир қўлласа, бегона байт киритилса, айбга буюрилмайди. Ҳатто безаги ҳисобланади. Ҳам безак, орада бир хўрсиниқ. Бегона байт шеърни очиб юборади. Маҳдудликни енгади. Шеърга қанот бағишлайди.\nНаргиза Шаропова: “Бул ажаб” деб бошланувчи ғазалингизда фосиқларга Яссавий хокидан тумор тақинг, дегансиз. Уни қандай изоҳлайсиз? Фосиқ ва Яссавий хокидан ясалган туморлар қарама-қарши тушунчалар эмасми? Уларга қандай қилиб Яссавий хокидан ясалган туморлар ярашади?\nАбдулла Орипов: Яссавий деганда, биринчи галда нафсдан халос бўлиш тушунилади. У ерда – дунё, бойлик, дегани. Шу балодан қутуламан десанг, тумор қилиб ол, дегани. Фосиқлар – ахлоқсиз одамлар. Ўша пайтда матбуотда чиқиши мумкин бўлмаган бир сўз бор эди. Мен бу ерда навбатчи сўзни қўйганман. “Фосиқ” сўзининг аслини ҳеч хаёлимга келтиролмаяпман. Ўша замонда одамларнинг кўнглига тегиб кетадиган гап эди. Шунинг учун ўзгартирган эдим шу сўзни. Қўлимга қалам олганимга ҳам 65 йил бўлибди. Шоир, ёзувчи эл-юртини қанча билса, олим ҳам ундан кам билмаслиги керак. Ҳар соҳадан хабардор бўлиши керак, кўп муқояса қилади у. Бошқа соҳа илмларидан хабардор бўлган яхши-да. Лекин ҳаммасининг тагида “маҳорат” ётади.\nНаргиза Шаропова: “Бу кун” радифли ғазалингиздаги “Ваҳки, ишқ саҳросида қолдим беишқ танҳо бу кун”, дегансиз. “Беишқ” сўзини қандай изоҳлайсиз? Ишқ саҳросида қандай қилиб беишқ қолишингиз мумкин?\nАбдулла Орипов: Биринчидан, у 60-йилларда ёзилган. Ғазалда буни қўллашингиз мумкин. Ғазалнинг ўзига хос даргоҳи бор. Масалан, ота-она билан яшаб ҳам, ота-онасизман, дейди. Буни ғазал қабул қилаверади. Ишқ бор, лекин унинг ўзи менга эгалик қилмаяпти, демоқчи бўлганман.\nНаргиза Шаропова: “Бу кун”да «Иблис ила кўкда ҳам машғул эрур Оллоҳ бу кун», деган мисра бор…\nАбдулла Орипов: Тириклик ҳам ярим ҳикмат. Умрни Оллоҳ берган. Инсонни мукаррам қилган. Нега энди шундай деган саволлар чиқади? Хайём, Навоийда ҳам талайгина бундай фикрлар. Ниманики сўзда берилса, ҳар доим ҳам шаккокликка киравермайди. Унинг меҳнатига қараш керак. Унинг тагида илтижо борми, киноя борми, унга қараш керак, изоҳи бўлиши керак. Бир нарсани орзу қиламан: адабиёт, шеърият оммавий маданиятга айланиб, умрбоқий нарсанинг иккинчи нарса билан фарқини биладиган қавм, уч-тўрттагина авлод илмда, шеъриятда изсиз йўқолиб кетмаса, дейман.\nНаргиза Шаропова: Сақланиб қолармикан?\nАбдулла Орипов: Сақланиб қолса керак, чунки халқимиз кўп нарсани кўрган. Ҳозир кўпроқ моддий томонга эътибор кучайди. Навоийда ҳам, Бобур даврида ҳам бор эди бу. Истеъдод, илм, тажрибани қадрлаган жамият ҳеч қачон хор бўлмайди. Акси бўлса, оқибати аянчли.\nНаргиза Шаропова: “Инсон жамият маҳсули сифатида эмас, балки табиат маҳсули сифатида ҳам ғоят мураккаб зотдир”, – деганингиздек, инсонни кўпроқ жамият маҳсули сифатида тасвирлаганмисиз ёки табиат маҳсули сифатидами? Қайси вазнда ҳар иккиси бир пайтда ифодаланади?\nАбдулла Орипов: Аслини олганда, жонзот ҳам табиат маҳсули-ку. Олий маҳсули – инсон. Лекин уни бузиб турган – нафс. Бунга Навоий ҳам, ундан олдин Яссавий ҳам қарши чиққан, Толстой бир умр курашган. Комилликнинг биринчи шарти – нафсни йиғиштириб олиш. Ҳиссиётнинг нафслари ҳам бор: ичиқоралик, кўролмаслик. Бу ҳам нафснинг жуда ёмон кўринишлари. Шунинг учун кўпроқ китоб ўқиш, яхшилар суҳбатида бўлиш, одамнинг Жайҳундек нафсини тутиб туради. Масалан, Темур бобо ҳам, Чингизхон ҳам жангари. Лекин Темур бобо кўп нарсалар қурган, Чингизхон, аксинча, бузган. Масалан, оилада тўрт фарзанд бўлса, ҳаммаси ҳам бир хил бўлмайди. Навоийнинг табиатини инжиқ, дейишган. Сабаби бўлган-да. Шу даражадаки, Навоий бир кун қуш бўлиб учиб кетсам, дейди. Чунки атрофдагилар унга ёт бўлган. Ундаги назокат буларда бўлмаган. Мен бирорта ёзганимни бир кун келиб аҳамиятга эга бўлади, деб ўйлаган эмасман. Лабзакда Маҳкам Маҳмудов билан ижарада турар эдик. Бир кун “Муножотни куйлаб”, деган шеър ёздим. Қофия бутунлигига ҳам қарамадим. Ташлаб юбордим. Уни Маҳкамбой олиб, текислаб қўйган экан. Икки кундан кейин Абдулла Қаҳҳор қатнашган мушоира бўлди. Ҳеч нарса ёзганим йўқ эди. Шунда Маҳкам Маҳмудов асраб қўйган шеъримни берди «шунингизни ўқинг», деб. Ўқисам, бомбадай портлаб кетди.\nНаргиза Шаропова: “Этгали” радифли ғазалингизнинг 3-байтини талмеҳ сифатида нега айнан Ҳофиздан олгансиз?\nНогаҳоний саҳни боғдан ҳайқириб чиқди Ҳофиз,\nУл деди, ёйди пари кокилларин дор этгали.\nАбдулла Орипов: Ҳофиз Шерозийни кўп ўқиб, ўрганганман. Эҳтимол, шундай бўлса керак.\nНаргиза Шаропова: Ҳофизда ҳам бегона байт борми?\nАбдулла Орипов: Анчагина. Унда бўлсин-да бегона байт.\nНаргиза Шаропова: Демак, Машраб бекорга Офоқхўжа эшон ҳузурида Ҳофиздан байт ўқимаган экан-да?\nАбдулла Орипов: Шеърни ҳал қиладиган мезон – руҳият, ҳатто ғоя эмас, руҳият. Шеъриятни шаклга боғлаб, оёқ-қўлига занжир солиб қўйишнинг ҳеч кераги йўқ. Масалан, қозоқнинг ўланида ҳам чегара йўқ.\nНаргиза Шаропова: “Нома”даги Абдулла ёрга мурожаат қилганми ёки илҳомгами?\nБағритошсан, хаста айлаб, ҳам йироқ кетдинг нечун,\nТибда дерлар: гоҳи дардга тош даво, бир келмадинг.\nБу мисрани ирсоли масал дейиш керакми ёки ҳақиқатда шундайми?\nАбдулла Орипов: Яхши англабсиз. Ибн Сино ҳақида “Ҳаким ва ажал” номли достон ёзганман. “Тиббиётда бир тош бор шуни кукун қилгин, ичсанг, дардга даво”, – дейди Ибн Сино. Минерал тошлардан дори қилган-да у киши. Ёки чаённи қайноқ қозонда қиздириб, кукунидан дори тайёрлаган. Бағритош, ўзинг хаста қилдинг, узоқ кетдинг, деб ғазалда айтади. Ғазални хоҳлаган томондан таҳлил қилиш мумкин. Лекин уни биринчи галда ҳис қилиш керак. Ғазал – одамнинг руҳий комилликка интизорлиги. Шундай экан, дунёга реал ёндашишни Фирдавсийдан, Ҳофиздан, айниқса, Навоийдан ўрганиш керак.\n“Шарқ юлдузи” журнали, 2015 йил, 1-сон\n← Аввалги Аввалги «Муҳаббат саройи» кўрсатуви (Муҳаммад Юсуф)\nКейинги → Кейинги: Анвар Намозов. Учрашув (қиссадан парча)


Пандемияда камбағаллик кўпаймади, ҳеч ким қашшоқликка тушмаган – Бош вазир ўринбосари | Qalampir.uz\nПандемияда камбағаллик кўпаймади, ҳеч ким қашшоқликка тушмаган – Бош вазир ўринбосари\nЖамият\t30 Декабрь 2020 18:29 4640\nЎзбекистон Республикаси Бош вазири ўринбосари – Иқтисодий тараққиёт ва камбағалликни қисқартириш вазири Жамшид Қўчқоров пандемия даврида Ўзбекистонда олиб борилган ижтимоий–иқтисодий сиёсат натижасида камбағаллик кўпаймаганини маълум қилди. Унга кўра, мамлакатда аҳолининг бирорта қатлами қашшоқликка тушмаган.\n“Бу соҳа бўйича 2020 йилда қилинган ишлардаги энг катта натижа, деб шуни айтиш мумкинки, пандемия шароитида олиб борилган ижтимоий–иқтисодий сиёсат мамлакатда камбағалликнинг кўпайишига йўл қўймади. Энг асосийси, қашшоқликни келтириб чиқармади. Шунинг учун, қашшоқликка аҳолининг бирорта қатлами тушмади”, дейди Бош вазир ўринбосари.\nЭслатиб ўтамиз, кеча, 29 декабрь куни Ўзбекистон Республикаси Президенти Шавкат Мирзиёевнинг Олий Мажлисга Мурожаатномаси бўлиб ўтди. Мурожаатнома давомида Президент аҳоли орасидаги камбағал қатламни аниқлаш ва уни максимал қисқартириш ҳақида гапирди.\nШунингдек, Шавкат Мирзиёев Мурожаатнома давомида Президент Бош вазир ўринбосарларини кескин танқид қилди.\n“Энди Бош вазир ўринбосари бўлиб, чиройли бўлиб юрадиган замон ўтди. Бош вазир ўринбосари бўлдингми, халқимиз ишондими, Президент сенга ишондими, аравани тортгин. Тортолмасанг, кет. Кабинетда ўтирадиган замон тугади. Ҳар бир вазирликдаги вазир ўринбосари билан ўрта бўғиндаги одамларни ҳар ойда беш кун ўқитиши керак. Бош вазир ўринбосари ҳар бирини билиши керак. Қишлоқда қайси туман ҳокимининг ўринбосари нима қиляпти, ким билиши керак? Тармоқнинг раҳбари – шу Бош вазир ўринбосари. Лекин, минг афсус, Президент борса, ликиллаб боради кўпи, қўпол бўлса ҳам”, деди Президент.\nЖамшид Қўчқоров Камбағаллик\n09 Май 17:50 32263\n11 Май 13:12 27014\n09 Май 18:35 23570\n10 Май 13:06 22690\n09 Май 11:31 22183


АҚШ Молия вазирлиги таваккал қилмоқчи\n25 июн 2022, Тошкент вақти: 06:44\nАҚШ Молия вазири Тимоти Гайтнер мамлакатдаги хусусий сектор эгаларини мамлакат банкларини қарз ва қимматбаҳо қоғозлар муаммосидан қутқариб қолиш режасини амалга оширишда ёрдамга чақирди.\nАҚШ Молия вазирлиги мамлакат банкларини касодга етаклаётган 1 триллион доллар миқдоридаги қарз ва қимматбаҳо қоғозлар муаммосидан қутқариш режасига оид тафсилотларни маълум қилди.\nАҚШ ҳукумати “Давлат-xусусий сармоя дастури” орқали бутун молия тизимини фалаж қилган қимматбаҳо қоғозларни сотиб олади.\nАҚШ Молия вазири Тимоти Гайтнерга кўра, АҚШ ҳукумати мамлакатдаги хусусий сектор эгаларини бу режани амалга оширишда ёрдамга чақирмоқда.\nРежага мувофиқ, махсус “Давлат-xусусий сармоя дастури” ташкил этилади. Номидан ҳам кўриниб турганидек, хусусий сармоядорлар, шу жумладан, катта миқдордаги жамғарамалар ҳам режага жалб этилади.\nАҚШ Молия вазирлигининг бу дастур бошланғич амалиёти учун 75 миллиарддан 100 миллиардга қадар маблағ ажратиши ҳамда молиялаш учун зарур бўлган кам фоизли давлат ссудалари бериши айтилмоқда.\nДастур асосида йиғилган инвестицион жамғарма давлат ва хусусий сектор маблағига банкларнинг молиявий инқирозни келтириб чиқарган 500 миллиарддан 1 триллион долларгача бўлган қийматдаги активларини сотиб олади.\nДастурдан кўзланган мақсад, вазир Тимоти Гайтнер таъбири билан айтганда, молия тизимини уни заҳарлаб турган қимматбаҳо қоғозлар юкидан қутқариш ҳамда кредит тақчиллигини орадан кўтаришдир.\nКейинчалик эса ушбу активлар учун янги бозор яратилиши ҳам кўзда тутилган. Муаммо бўлиб турган қимматбаҳо қоғозлардан фориғ бўлган банклар эса яна янгидан иш бошлаши мумкинлигига умид қилинмоқда.\nБу ғоя кўпчилик мутахассислар учун таниш. Бу ғоя аввалги молия вазири бўлган Ҳенри Полсон томонидан илгари сурилган “Касодга олиб келувчи қимматбаҳо қоғозлардан қутулиш дастури”ни ёдга солмоқда. Гайтнер илгари сурган ҳозирги режа асосида эса бу ташаббусга 75 ёки 100 миллиард долларлик ёрдам киритилган.\nГайтнер бу режа ҳақида сўзлай туриб, ўзининг имкон қадар очиқ гапирмоқчилигини айтди:\n- Бу стратегия кaттa миқдорда пул талаб қилади. Бу эса ўзига яраша катта таваккал ҳамда унинг амалиёти ҳам вақт талаб қилади.\nБироқ бу саъй-ҳаракатлар қанчалик қиммат бўлмасин, молиявий тизимимизнинг якуний инқирози оилалар, тадбиркорлар ва халқимиз учун бундан-да қимматга тушишини ҳаммамиз яхши биламиз, деди АҚШ Молия вазири.\nГайтнернинг бу режа хусусида феврал ойида қилган чиқиши аслида сармоядорлар томонидан илиқ кутиб олинмаган эди.\nАйни пайтда бу режа билан боғлиқ кўпгина масалалар ҳануз мавҳум қолаётгани ва ҳали расман қабул қилинмаганига қарамасдан, душанба куни фонд биржаларида банк активлари нархининг кескин ўсиши кузатилди.\nБироқ эълон қилинган ушбу режага оид очиқ қолаётган саволлар талайгина. Жумладан, "Асосий қисми тўланмай қолган ипотека қарзларига боғланган қимматбаҳо қоғозларга қандай нарх бичилади, бунда хусусий сектор вакиллари иштироки қандай бўлади?" каби саволлар шулар жумласидан.\nҲозирча “BlackRock” менежмент компанияси бу режа амалиётида иштирок этиш ниятини билдирди. Аммо, бошқа йирик хусусий компаниялар, айниқса, AIG каби мукофотлар бобида жамоатчилик танқидига учраган компаниялар режага унча рўйхушлик бераётгани йўқ.\nОхир-оқибатда бу режани амалга ошириш яна солиқ тўловчиларнинг пули эвазига бўлишини айтиб, уни танқид қилаётганлар ҳам бўлмоқда. Жумладан, Нобел мукофотининг иқтисодий йўналиш бўйича лауреати Пол Кругман буни "собиқ Молия вазири Полсон режасини қайта тиклашга уриниш", деб баҳолади.\nПолсон режаси ўз вақтида “пулларни ҳавога совуриш”, деб баҳоланган ва танқидлар остида рад этилган эди.\n- Банк активларини сотиб олиш билан банкларни қутқаришга уриниш, кўзбўямачиликдан бошқа нарса эмас, деди Пол Кругман.\nУнинг фикрича, ҳозир молиявий инқироздан чиқишнинг энг тўғри йўли, гарчи ўта радикал кўринса ҳам – аста-секинлик билан тўлов қобилиятини йўқотган банкларни миллийлаштириш, яъни давлат тасарруфига ўтказишдир.


«Кundalik» тизимида ишлаш фаоллигининг мониторинги – Ёрдам кўрсатиш хизмати | Служба поддержки\n«Кundalik» тизимида ишлаш фаоллигининг мониторинги\nKundalik.com тизимида ишлаш фаоллигининг мониторинги –таълим ташкилотларининг (қуйида – ТТ) фаоллик кўрсаткичларини кўриш учун динамик саҳифа.\nБўлимга кириш ходимнинг бош саҳифасидан (“Фаоллик мониторинги” банди) ёки тўғридан-тўғри ҳавола орқали амалга оширилади.\nKundalik.com орқали кириш» тугмачаси Kundalik.com да авторлашишнинг стандарт шаклига олиб боради:\nКириш учун Kundalik.com даги профилнинг логин ва паролидан фойдаланилади.\nИзоҳ: агар авторлашиш пайтида кириш учун хато маълумотлар ҳақидаги хабар пайдо бўлса, даставвал Kundalik.com да авторлашиш тавсия этилади.\nСаҳифадаги маълумотлар ҳар ҳафтада, шанбадан якшанбага ўтар кечаси янгиланади, бунда якшанбадан шанбагача бўлган ўтган тақвим ҳафтаси учун фаолликлар бўйича маълумотлар акс этиб туради.\nҲисоботи шаклланган ҳисобот даври тўғрисидаги маълумотлар саҳифанинг юқори қисмида жойлашган.\nҲисобот автомат тарзда охирги ҳафта (жорий тақвим ҳафтасидан олдинги ҳафта) учун тузилади. Ҳисобот даврига босилганида, тақвим очилади, унда ҳисобот тузиш учун ҳафтани танлаш имконияти мавжуд. Тақвимдаги жорий сана сариқ ранг билан ажратилган. Кўрсаткичлар тоифасини танлаш тугмачасидан ўнгда таътилдаги мактаблар сони акс этган.\nИзоҳ: Агар ўтган ҳисобот даврида мактабнинг дарс жадвалида бирортаям дарс яратилмаган бўлса, унда мактабдаги таътил ҳисобга олинади.\nМаълумотлар берилган блоклар устида юқоридаги ўнг бурчакда қуйидаги тугмачалар жойлашган:\n- «Мактаблар рўйхати берилган excel-ҳисоботни юклаб олиш», унда ҳисобот тузилган ҳафта учун маълумумотлар ҳам мавжуд;\n- «Фаоллик / БҚЖ»га ўтиш тугмачаси. Фаоллик кўрсаткичларининг бажарилиш статистикаси БҚЖ (беқоғоз журнал) томонидан ҳудудда белгиланган ёки мактабларга қўйиладиган талаблар асосида шакллантирилади. Ўтиш тугмачаси ахборотни тақдим этиш вариантини танлаш имконини беради.\nБарча блокларни босиш имконияти мавжуд, кўрсаткич бўйича блокка босилганида “Туманлар ва вилоятлар рейтинги ва ҳудуднинг интерфаол харитаси” шаклланади (батафсил 3-бандга қаранг).\n- ҳар бир блокда кўрсаткични бажариш индикатори бор. У ҳисобот тузиш учун танланган ҳафта мазмунини акс эттиради.\nКурсор индикаторга олиб борилганида қуйидаги маълумотларни акс эттирувчи қалқиб чиқадиган ойна пайдо бўлади:\nжами мактаблар: кўрсаткични ҳисоблашда қатнашадиган мактаблар сони;\nкўрсаткични бажармоқда: кўрсаткичга қўйиладиган талабни бажараётган мактаблар сони;\nбажариши керак: кўрсаткичга қўйиладиган талабни бажариши керак бўлган мактаблар сони.\nАгар кўрсаткични бажараётган мактаблар сони кўрсаткични бажариши керак бўлган мактаблар сонидан кам бўлмаса, кўк индикатор чиқарилади, акс ҳолда – қизил.\nИндикаторга босилганида, танланган кўрсаткични ўзгартириш динамикасининг жадвали акс этган ойна очилади.\nИзоҳ: фаоллик кўрсаткичларининг қийматлари ҳудудий таълим бошқармаси органлари томонидан белгиланади.\n«ЎҚИТУВЧИЛАР», «ЎҚУВЧИЛАР» ва «ОТА-ОНАЛАР» блоклари\n«ЎҚИТУВЧИЛАР», «ЎҚУВЧИЛАР» ва «ОТА-ОНАЛАР» блоклари қуйидаги маълумотларни ўз ичига олган:\nкўрсаткичнинг бажарилиш индикатори;\nактивлаштирилган фойдаланувчилар %;\nактивлаштирилмаган шахслар сони.\n«МАКТАБЛАР ФАОЛЛИГИ / БҚЖ», «ЖАДВАЛНИНГ ТЎЛИШ ДАРАЖАСИ», «ДАРСЛАРНИ РЕЖАЛАШТИРИШ», «СИНФ ЖУРНАЛЛАРИНИ ЮРИТИШ» ва «ЖУРНАЛНИ ЎЗ ВАҚТИДА ЮРИТИШ» блоклари\nҲар бир блок қуйидаги маълумотларни ўз ичига олган:\nталаб қилинган кўрсаткичга эришган мактаблар % ;\nталабни бажармаган мактаблар сони.\nМактабларнинг фаоллиги – бу ҳудуддаги барча мактабларнинг ЭЖКда ишлаш фаоллигини мониторинг қилиш учун интеграл кўрсаткичдир.\nҲудуд учун кўрсаткичлар чегараларига ҳудудий таълим бошқармаси органида аниқлик киритиш лозим.\nБҚЖ – ХТВнинг қарори бўйича ўзлаштириш бўйича қоғоз журналлардан журналларни қоғозсиз юритиш вариантига ўтган мактабларнинг фаоллик мониторингини юритиш имконини берадиган интеграл кўрсаткич.\nБҚЖ шароитларида электрон журнал юритиш кўрсаткичларидаги белгиланган қийматлар:\n«Жадвалнинг тўлдирилиш даражаси» – камида100%;\n«Дарсларни режалаштириш» – камида95%;\n«Синф журналларини юритиш» –камида 90%;\n«Барча аккаунтларни фаоллаштириш» – камида60%;\n«Ота-оналарнинг жалб этилганлик даражаси» – камида80%;\n«Журналларни ўз вақтида юритиш» – камида90%.\nИзоҳ: БҚЖ даги фаоллик чегаралари юқори бўлиб, улар расмий тарзда журналларни юритишнинг қоғозсиз вариантига ўтган мактабларга нисбатан қўлланади.\nЖадвалнинг тўлдирилиш даражаси (“Жадвалнинг тўлдирилиш даражаси” кўрсаткичи бўйича талабни бажарган мактаблар сони).\n«Журнални ўз вақтида юритиш» - бу дарс ўтилган кунда муайян иш турлари бўйича (“Дарсда жавоб бериш”, “Хулқ”, “Дарсда ишлаш” ва “Ёд олиш”) 21:00 гача (таълим жараёни икки сменали бўлган ТТ учун – кейинги куннинг 13:00 гача) ҳисобот даври учун қўйилган умумий баҳолар сонининг умумий фоизини ҳисоблайдиган кўрсаткич.\nИзоҳ: танланган ҳисобот ҳафтасида ўтказилган дарслар ҳамда ўтган ҳисобот ҳафтасида ва ундан аввалги ҳисобот ҳафтасида ўтказилган дарслар учун танланган ҳисобот ҳафтасида қўйилган баҳоларнинг ўз вақтида қўйилиши текширилади.\n«ҚЎЙИЛГАН БАҲОЛАР» статистикаси блоки педагоглар томонидан Тизимда қўйилган баҳолар сони бўйича маълумотларни ўз ичига олади.\nАхборот учта давр учун тақдим этилган:\nбутун давр учун(ҳудудда мониторинг ишлари бошланган пайтдан бошлаб);\nшу йил учун(жорий ўқув йилида), ўқув йили бошидан қўйилган барча баҳолар йиғиндиси;\nохирги ой учун(охирги тўрт ҳафта йиғиндиси).\n«УЙ ВАЗИФАЛАРИ» статистикаси блоки педагоглар томонидан Тизимга киритилган уй вазифалари сони бўйича маълумотларни ўз ичига олади.\n«КЎРСАТИЛГАН ХИЗМАТЛАР СОНИ» статистикаси блоки фойдаланувчилар томонидан амалга оширилган Тизимга киришлар сони бўйича маълумотларни ўз ичига олади.\nАхборот иккита давр учун тақдим этилган:\nохирги ой учун(охирги тўрт ҳафта йиғиндиси);\nохирги ҳафта учун(охирги 7 кун учун);\nбир кун учун ўртача йиғинди.\nФойдаланувчининг Тизимга бир марта кириши = ўқувчининг ҳудуддаги умумий таълим ташкилотлари томонидан кўрсатиладиган электрон кундалик, электрон ўзлаштириш журнали форматидаги жорий ўзлаштириш даражаси ҳақидаги ахборотни тақдим этиш бўйича битта хизмат.\nИзоҳ: статистика блоклари ҳудуддаги давлат ҳокимияти органлари томонидан иш фаоллигини мониторинг қилиш учун жойлаштирилган.\nМУНИЦИПАЛИТЕТЛАР РЕЙТИНГИ ВА ҲУДУДНИНГ ИНТЕРФАОЛ ХАРИТАСИ\nKundalik.com тизимида ишлаш фаоллигини мониторинг қилиш таълим ташкилотлари томонидан электрон журналнинг юритилиш сифатини кўргазмали форматда акс эттиради.\nИнтерфаол харитада босиш имконияти мавжуд бўлиб, у фойдаланувчи томонидан танланган фаолликка қараб ўзгаради:\nЯшил ранг билан танланган фаоллик кўрсаткичини тўлиқ бажараётган вилоятлар/туманлар қайд этилган;\nСариқ ранг билан танланган фаоллик кўрсаткичини тўлиқ бажармаётган вилоятлар/туманлар қайд этилган;\nҚизилранг билан танланган фаоллик кўрсаткичини бажармаётган вилоятлар/туманлар қайд этилган.\nКурсор туманга олиб борилса, муниципалитет номи чиқади, босганда эса – танланган муниципалитет фаоллигини мониторинг қилиш саҳифаси шаклланади.\nТуман/вилоятлар кўрсаткичларининг жадвал кўринишида тақдим этилиши\n№ - танланган ҳудуд туман/вилоятнинг тартиб рақами. Рўйхат танланган кўрсаткич бўйича туман/вилоятнинг камайиш рейтинги бўйича тузилади.\nШаҳар/туман номи – шаҳар/туман номи. Номга босилиши билан бошқарма органларининг кўрсаткич бўйича фаоллигини мониторинг қилиш саҳифаси тузилади.\nТуман рейтинги - ушбу мезонлар бўйича кўрсаткич бўйича юқори фаоллик тоифасига кирувчи ташкилотларнинг туман бўйича ташкилотларининг умумий сонидаги улуши.\nЖами ТТ – ҳудудда/ МТБО да фаоллик мониторингида қатнашаётган ТТларнинг умумий сони.\nБҚЖга расмий тарзда ўтган ТТлар сони – ҳисобот тайёрланадиган ҳафтада БҚЖга ўтган, БҚЖга ўтишни тартибга солувчи норматив-ҳуқуқий ҳужжатларни чиқарган ҳудуд/шаҳар/тумандаги ТТлар сони: профилида “БҚЖга ўтган” белгисига эга мактаблар.\nРамкада кўрсаткич номи (танланган блокка боғлиқ) танланган кўрсаткич бўйича турли фаоллик тоифаларидаги (паст, ўртача, юқори) мактаблар сонини акс эттиради.\nАлоҳида шаҳар/тумандаги ва вазирликка қарашли ТТларнинг фаоллик кўрсаткичларига (батафсил ҳисоботлар) ўтиш\nТуман/шаҳар (интерфаол харитага босиш ёки рейтингда туман/шаҳар номига босиш орқали) танланганидан кейин ҳисобот маълумотларига эга алоҳида шакл очилади.\nЭкраннинг юқори қисмида ҳисобот даври, ҳудуд/туман/шаҳар ва фаоллик кўрсаткичларига эга блоклар ҳақидаги маълумотлар кўрсатилган блок жойлашган.\nБарча кўрсаткичлар учун мактабларнинг фаоллиги ҳақидаги ахборот “Олдинги ҳисобот даври билан солиштирганда кўрсаткич қийматининг ўсиши / пасайиши” бўлимида қуйидаги шаклда тақдим этилган:\nЖадвал вазирликка қарашли мактабларда танланган фаоллик кўрсаткичининг динамикасини акс эттиради.\nЖадвал вазирликка қарашли ТТлар рўйхатини камайиш тартибида (максимал қийматдан минимал қийматга қараб) акс эттиради. ТТнинг ҳисобот давридаги фаоллиги олдинги ҳисобот давридаги фаоллик билан солиштирилади.\nЯшил рангли стрелка билан фаоллик кўрсаткичи қийматларининг ўсиши белгиланган. Унинг ёнида фаоллик кўрсаткичидаги ўсиш акс этади.\nҚизил рангли стрелка билан фаоллик кўрсаткичи қийматларининг пасайиши белгиланган. Унинг ёнида фаоллик кўрсаткичидаги пасайиш қиймати акс этади.\n«Таътиллар» сўзи ўтган ҳисобот даврида таълим ташкилотида дарслар ўтилмаганини кўрсатади.\nИзоҳ: агар таълим ташкилоти таътилда бўлган бўлса, унда кўрсаткичлар (“Жадвалнинг тўлдирилиш даражаси”, “Дарсларни режалаштириш”, “Синф журналларини юритиш”, “Журналларни ўз вақтида юритиш”) бўйича иш натижалари аввалги ҳисобот ҳафтасидан кўчириб олинади.\nТТ номига босилганида, танланган ташкилот бўйича ҳисобот маълумотлари тақдим этилган саҳифага ўтилади. “Мактаб ҳисоботларига ўтиш” тугмачаси босилганида, ушбу ТТ бўйича “ЭЖКни юритиш статистикаси” ҳисоботига ўтилади.\nИзоҳ: ТТ ичидаги ҳисоботларга ўзининг вазирликка қарашли ТТлари бўйича фақат МТБО ходимигина ўта олади. Бошқа МТБОнинг ТТлари ҳисоботларини кўришга уриниш бўлганида, 403 хатолиги (“Фойдаланишни рад этиш”) тўғрисидаги ҳисобот чиқади.\nБҚЖ КЎРСАТКИЧЛАРИНИ БАЖАРИШ БЎЙИЧА МТБО РЕЙТИНГИ\nБҚЖ кўрсаткичларининг бажарилиши бўйича шаҳар/туман ташкилотларининг рейтингини шакллантириш учун экраннинг юқори ўнг бурчагида кўрсаткичлар берилган блоклар устида “БҚЖ” вариантини танлаш ва “БҚЖ” кўрсаткичига эга блокни танлаш зарур.\nБҚЖ (= БҚЖга ҳақиқий ўтиш) – бу ҳар ҳафтада белгиланган фаоллик кўрсаткичларига эришиш даражаси, у қоғоз журналсиз ишлаш имкониятини намойиш этади.\nТТларни фаоллик тоифалари бўйича тақсимлаш БҚЖ шароитларида электрон журнални юритиш кўрсаткичларида белгиланган қийматларга эришилишига боғлиқ:\nПаст (0-82%)– иккита ва ундан ортиқ кўрсаткичларда талаб қилинган қийматларга эришмаган ТТлар ҳисобга олинади.\nЎртача (83-99%)– битта кўрсаткичда талаб қилинган қийматга эришмаган, аммо бошқа кўрсаткичлар бўйича қийматларга эришган ТТлар ҳисобга олинади.\nЮқори (100%)– барча кўрсаткичлар бўйича талаб қилинган қийматларга эришган ТТлар ҳисобга олинади.


samarkandnews.uz – халқ депутатлари Самарқанд шаҳар кенгаши ва шаҳар ҳокимлигининг «Samarqand» газетаси раcмий веб-сайти\nЖамият ва ҳуқуқ\n11-12 март кунлари республикамиз бўйлаб кенг қулоч ёзган умумхалқ хайрия ҳашари шаҳримизда ҳам уюшқоқлик билан ўтказилди.\nҲашарда ҳар бир корхона-ташкилот ва муассасалар жамоалари ўз ҳудудларида ободонлаштириш, кўкаламзорлаштириш ишларини амалга оширишди.\n— Ҳашар куни корхонамиз ходимлари эрта тонгдан ишга киришишди, — дейди «Ўзбектелеком» АК Самарқанд филиали бўлим бошлиғи Шамсиддин Ибрагимов. — Ҳудуддаги дарахтларга шакл берилиб, оқланди. Гулхоналарга гул кўчатлари ўтқазилди. Шунингдек, корхонамизга тегишли 15 та туман-шаҳарлардаги боғламаларда ҳам худди шундай ҳашарлар уюштирилди. Белгиланган жойларга манзарали дарахт кўчатлари ўтқазилди.\nНаврўз умумхалқ байрами олдидан ўтказилган озодалик ва ободлик тадбири — ҳашар давомида шаҳримизнинг марказий кўчалари, сайилгоҳлар, зиёратгоҳ ва қабристонларда ободонлаштириш, кўкаламзорлаштириш ишлари ташкил этилиб, бетакрор байрамга пухта ҳозирлик кўрилди.\n— Умумхалқ ҳашарида фаол қатнашиб, юртимиз ободлигига ҳисса қўшиш мақсадида Мирзо Улуғбек кўчасидаги ободонлаштириш ишларида кўмаклашдим, — дейди Санъат коллежи ўқитувчиси Достон Дониёров. — Ҳамкасбларимиз билан ҳамжиҳатликда белгиланган ҳудудни саранжом-саришта қилиб, байрамона кайфият билан уйга қайтдик. Халқимизга хос ҳамжиҳатлик тадбири ҳар бир юртдошимиз қалбига ана шундай илиқлик, баҳор тафтини ҳадя этди, десак муболаға бўлмайди.\n— Вилоят касаба уюшмалари ташкилотлари бирлашмаси ходимлари ҳам ҳашарда фаол қатнашишди, — дейди бирлашманинг меҳнатни муҳофаза қилиш бўлими мудири Усмон Каримов. — Ҳашар нафақат ободонлаштириш, кўкаламзорлаштириш тадбири эканлиги билан, балки тарбиявий томондан ҳам аҳамиятли. Шу боис, бирлашма томонидан ташкил этилган ҳашарда ёш ходимларнинг иштирокига алоҳида эътибор қаратдик. Ҳашарда иштирок этган юз нафардан ортиқ ишчи-ходимнинг асосий қисми ёшлардан иборат бўлди. Бирлашма томонидан минг тупдан зиёд манзарали, мевали дарахт кўчатлари экилди.\n«Маҳалла» хайрия жамоат фонди шаҳар бўлинмасидан берилган маълумотга кўра, умумхалқ ҳашарида 330 минг 966 нафар фуқаро иштирок этган бўлиб, шундан 225 минг 547 нафари ёшлардир. Икки кун давомида 473,2 гектар майдон ободонлаштирилди, 405 километр ариқ ва лотоклар тозаланди ҳамда 1 минг 30 тонна маиший ва қурилиш чиқиндилари чиқарилди. Умумхалқ ҳашарида 58 та қабристон ва 24 та зиёратгоҳда ободонлаштириш ишлари амалга оширилди. Ҳудуддаги 300 минг тупга яқин дарахтларга шакл берилиб, оқланди. Шунингдек, 94 минг 694 туп манзарали, 57 минг 963 туп мевали дарахт кўчатлари ҳамда 164 минг 809 туп гул кўчатлари экилди.\n— Умумхалқ хайрия ҳашарида меҳр-мурувват тадбирлари ҳам муносиб ташкил этилди, — дейди «Маҳалла» хайрия жамоат фонди шаҳар бўлинмаси раиси М. ўойипов. — Жумладан, 463 та ижтимоий ҳимояга муҳтож оила уй-жойларининг 3 минг 907 метр квадрат қисми таъмирланди. Шунингдек, эҳтиёжманд оилалар, ногирон ва ёлғиз кексаларга 34 миллион 506 минг сўмлик моддий ёрдам кўрсатилди. Энг муҳими, ҳашар халқимизга хос эзгу анъана ва қадриятлар асосида ўтди.\nМуаллиф: Алишер ИСРОИЛОВ, «Samarqand» мухбири\n18.03.2017 672 № 21 Янгиликлар\nЧингизхон монгол бўлмаган\nМуомала маданияти – инсон зийнати\nБунёдкорлик ишлари бардавом\nҚулай иш ўрни фаровонлик омили\nКичик командирлар — армия таянчи\nXALQ DEPUTATLARI SAMARQAND SHAHAR KENGASHI VA SHAHAR HOKIMLIGINING NASHRI – “SAMARQAND” GAZETASI VA UNING TARIXI HAQIDA\n140100. Самарқанд шахар Темур Малик кўчаси 4-уй. Телефонлар:+0(366) 233-58-40, 233-67-79


Ўзбекистон - Қирғизистон. Асосий таркиблар маълум / CHAMPIONAT.asia\n11:12ПФЛ: Республика Махсус Комиссиясининг мазкур қарори футболимиз жамоатчилиги учун жуда қувончли хабар бўлди 0 11:11Испанияда мухлисларнинг стадионга қачон қайтиши маълум бўлди 0 10:48"Бавария" бир йил олдин 80 миллионга харид қилган ўйинчисини Сане билан бўладиган битимга қўшишга тайёр 2 10:24К-лига. Бугун Турсунов ва Ашурматов жамоалари ўйнайди 2 10:01Машарипов "Трабзонспор"га ўтмайди, унинг нархи туркларни шокка туширди 67 09:57Тўйини ҳам қадрдон клубида ўтказган "ўзбек Фергюсони" 73 ёшда! 7 09:50“Милан”га “Бёрнли” футболчиси керак 2 09:44Суперлига битта шаҳарда давом этадими, ўйинларга ОАВ киритиладими, ПРО-лига қандай бўлади? Диёр Имомхўжаев билан эксклюзив суҳбат 13 09:31“Боруссия Д” Фаврни ишдан олмайди 0 09:28Шота Арвеладзе Тошкентга қайтган ва карантинга кирган 10 09:19Диёр Имомхўжаев: "Суперлига 5 июнда бошланиши шарт эмас..." 19 09:09Вератти ПСЖдан кетадими? Унинг ўзи бунга жавоб берди 3 08:49“Эвертон” “Рома” футболчисига кўз тикди 0 08:30“Челси” Кепага А Cериядан ўринбосар топди 2 08:19Ўзбекистонда футбол ўйинларини 5 июндан давом эттиришга рухсат берилди 36\nЎзбекистон - Қирғизистон. Асосий таркиблар маълум\n09 ноя 2019 15:57\nЎзбекистон - Қирғизистон ўртасидаги ўртоқлик учрашуви бошланмоқда.\nУчрашув соат 17:00да бошланади.\nЎзбекистон: 1.Элдорбек Суюнов, 14.Шароф Муҳитдинов, 20.Ислом Тўхтахўжаев, 9.Одил Аҳмедов, 15.Мурод Холмуҳаммедов, 7.Одил Ҳамробеков, 2.Аброр Исмоилов, 13.Санжар Қодирқулов, 4.Хуршид Ғиёсов, 19.Азизбек Турғунбоев, 21.Игорь Сергеев.\nҚирғизистон: Павел Матяш, Одилжон Абдрахманов, Мустафа Юсупов, Тамирлан Козубаев, Акрамжон Умаров, Бекжан Сагинбаев, Эдгар Бернхардт, Фархат Мусабеков, Гулжигит Аликулов, Мирлан Мурзаев, Виталий Люкс.\nИгорь Сергеев - 11', Dostonbek Khamdamov - 53', Jamshid Iskandarov - 80'\nFarhad Musabekov - 30'\nСтадион: 1500 томошабин\n11' Игорь Сергеев\n53' Dostonbek Khamdamov\n80' Jamshid Iskandarov\n30' Farhad Musabekov\nПФЛ: Республика Махсус Комиссиясининг мазкур қарори футболимиз жамоатчилиги учун жуда қувончли хабар бўлди 0\nСуперлига битта шаҳарда давом этадими, ўйинларга ОАВ киритиладими, ПРО-лига қандай бўлади? Диёр Имомхўжаев билан эксклюзив суҳбат 13\nДиёр Имомхўжаев: "Суперлига 5 июнда бошланиши шарт эмас..." 19\nШота Арвеладзе билан катта интервью - Адебайор сўраган маблағ, Дердийокнинг "Пахтакор"даги маоши, Ван Гал ҳақида 32


Масжидда — Зикр аҳлидан сўранг\nСаволлар › Мавзу: Ислам › Масжидда\nAbubakr011 сўради 7 ой аввал\nАссалому алайкум! Жума кунлари масжидга эртароқ борган киши маруза бошлангунича кўз кетиб сал дам олганга ўхшаса, шу ҳолатда таҳорат янгилаш керакми? Бирор таниш бирор нарсагасуяниб ухлаб қолмаса бўлди деди. Шариат ҳукми қандай?\nСуянган нарсаси олиб ташланса, йиқилиб тушувчининг уйқуси.\nЯъни бир одам бир нарсага суяниб ўтирган ҳолида ухламоқда. Агар ўша суянган нарсани олиб ташланганда йиқилиб тушса, таҳорати кетган бўлади.\nعَنْ عَلِيِّ بْنِ أَبِي طَالِبٍ رَضِي اللهُ عَنْهُ : أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: الْعَيْنُ وِكَاءُ السَّهِ، فَمَنْ نَامَ فَلْيَتَوَضَّأْ. رَوَاهُ أَحْمَدُ وَأَبُو دَاوُدَ وَابْنُ مَاجَهْ\n«Кўз ортнинг боғичидир. Бас, ким ухласа, таҳорат қилсин», дедилар».\nИмом Аҳмад, Абу Довуд ва Ибн Можа ривоят қилишган.\nАгар киши мақъади – думбасини босмай ухласа, таҳорати кетади. Мисол учун, ёнбошлаб, чалқанча тушиб, ерга кўксини бериб ёки мақъадини ерга босмаган ҳолда бир нарсага суяниб ўтириб ухласа, таҳорати кетади.\nАгар орқасини ерга босиб (яъни ўтириб) ёки улов устида ухласа, таҳорат кетмайди.\nعَنْ أَنَسٍ رَضِي اللهُ عَنْهُ قَالَ: كَانَ أَصْحَابُ رَسُولِ اللهِ صَلَّى اللهُ عَلَيْهِ وَسَلَّمَ يَنْتَظِرُونَ الْعِشَاءَ الْآخِرَةَ حَتَّى تَخْفِقَ رُؤُوسُهُمْ، ثُمَّ يُصَلُّونَ وَلَا يَتَوَضَّؤُونَ. رَوَاهُ مُسْلِمٌ وَأَبُو دَاوُدَ وَالتِّرْمِذِيُّ\n«Расулуллоҳ соллаллоҳу алайҳи васалламнинг саҳобалари хуфтонга интизор бўлиб ўтирардилар, хатто (мудроқ босганидан) бошлари эгилиб кетарди. Сўнг намоз ўқирдилар. Таҳорат қилмасдилар».\nИмом Муслим, Абу Довуд ва Термизий ривоят қилишган.\nАгар бир нарсага суяниб ухлаб қолган бўлса, ўша нарсани олиб юборилганда йиқилиб тушса, таҳорати кетади.\nНамоздаги ҳолатлардан бирида ухлаб қолса, таҳорат кетмайди. Бунда намозда бўлиш ёки бўлмасликнинг фарқи йўқ.\nعَنِ ابْنِ عَبَّاسٍ رَضِيَ اللهُ عَنْهُمَا: أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: لَيْسَ عَلَى مَنْ نَامَ سَاجِدًا وُضُوءٌ». رَوَاهُ أَحْمَدُ وَأَبُو يَعْلَى\n«Сажда қилган ҳолида ухлаган кимсага таҳорат қилиш йўқ…» дедилар».\nИмом Аҳмад ва Абу Яъло ривоят қилишган.\nБунда ел чиқиш хавфи бўлмасагина таҳорат синмайди.\nЎтирган ҳолида ухлаётган одам йиқилиб кетса, ёнбоши ерга теккунча ўзини ўнглаб олса, таҳорати синмайди.\nҚўлини ерга тираб ухласа ҳам таҳорати синмайди.\nОрқасини ерга, бошини тиззасига қўйиб ухлаган одамнинг таҳорати ҳам синмайди.\nБемор ёнбошлаб намоз ўқиди. Сўнг ухлаб қолди. Таҳорати синади.\nЁнбошлаб ётиб, енгил мудраб қолди. Атрофидаги одамларнинг гапларини эшитса ва тушунадиган бўлса, таҳорати синмайди. («Кифоя» китобидан). Валлоҳу аълам!


ЎзА - “CAFA U-15 championship”: Ўсмирларимиз иккинчи бўлишди\n31.07.2018 10:42 Чоп этиш версияси\n“CAFA U-15 championship”: Ўсмирларимиз иккинчи бўлишди\nАввал хабар берганимиздек, пойтахтимизда 15 ёшгача бўлган ўсмирлар иштирокида “CAFA U-15 championship” халқаро турнири бўлиб ўтди.\nБош офиси Тошкентда жойлашган ва раҳбарлик масъулияти ҳамюртларимиз зиммасида бўлган Марказий Осиё футбол ассоциацияси ташаббуси билан ташкил этилган мусобақада Азамат Абдураимов устозлигидаги ўсмирларимиз фахрли иккинчи ўринни эгаллашди.\nЁш футболчиларимиз сўнгги турда афғонистонлик рақибларига қарши ўйинда дуранг натижа қайд этишди. Қирғизистон терма жамоаси туркманистонликларни 4:0 ҳисобида мағлуб этишди. Эрон терма жамоаси эса Тожикистон терма жамоаси дарвозасига учта жавобсиз тўп киритишиб, мусобақанинг ғолиби бўлишди.\nШу тариқа эронликлар олтин, ўзбекистонликлар кумуш ва тожикистонликлар эса бронза медали соҳиби бўлишди. Шунингдек, мусобақанинг энг яхши деб топилган ўйинчиларига ташкилотчиларнинг махсус совғалари тақдим этилди.\n“Миллий” стадионда ғолиб ва совриндорларни тақдирлаш маросими ўтказилди. Маросимда ОФК вакили Воҳид Карданий, ЎФА ва ПФЛ мутасаддилари ҳамда ОАВ вакиллари иштирок этишди.